Ε.Κ. Νάουσας : Όλοι στα συλλαλητήρια έξω από τους ΟΑΕΔ Νάουσας, Βέροιας, Αλεξάνδρειας και Γιαννιτσών - Εφημερίδα Ημερήσια Ημαθίας\nTuesday 15 Ιουνίου 2021 13:12\nΑπό χθες «φούντωσαν» τα κρούσματα κορωνοϊού στην περιοχή μας σε σχολεία και υπηρεσίες. Όλα δείχνουν πως θα επεκταθούν, οι μονάδες υγείας στην περιοχή μας είναι ανήμπορες λόγω των ελλείψεων να ανταποκριθούν. Το Εργατικό Κέντρο Νάουσας και τα σωματεία του όλο αυτό το διάστημα με παρεμβάσεις, διαμαρτυρίες, συλλαλητήρια απαίτησαν:\nΝα δυναμώσει το σύστημα υγείας με προσλήψεις σε γιατρούς και νοσηλευτές, σε προσωπικό και εξοπλισμό. Να επιταχθούν γιατροί και ιδιωτικές μονάδες υγείας. Να λειτουργήσει το νοσοκομείο μας με τις 8 βασικές κλινικές, να έρθουν πνευμονολόγοι σε Νοσοκομείο και ΙΚΑ. Να λειτουργήσει το Κ.Υ. Νάουσας (ΙΚΑ) με γιατρούς σε πρωινή και απογευματινή βάρδια, να γεμίσουν γιατρούς τα άδεια ιατρεία, να υπάρχει καθημερινά γιατρός σε όλα τα χωριά.\nΝα δυναμώσουν τα μέτρα ασφάλειας και προστασίας μέσα στους χώρους δουλειάς.\nΝα μη μείνει κανένας εργαζόμενος χωρίς εισόδημα. Να μη μειωθούν οι μισθοί εξαιτίας της αναστολής σύμβασης.\nΝα υπάρχουν τεστ κορονοϊού δωρεάν σε όλους τους εργαζόμενους.\nΝα πυκνώσουν τα δρομολόγια στα μέσα μαζικής μεταφοράς, να είναι ασφαλή σε συνθήκες πανδημίας.\nΗ απάντηση της κυβέρνησης είναι:\nΝα φτιάξει νέο πτωχευτικό νόμο για να μπορούν να μας παίρνουν σπίτια, χωράφια, μισθούς και συντάξεις ευκολότερα.\nΝα βγάλει προγράμματα απασχόλησης ώστε να αποκτά η εργοδοσία φτηνά εργατικά χέρια με 200 ευρώ μισθό, μετατρέπει το 8ωρο σε 10ωρο κλπ.\nΝα δυναμώνει την καταστολή ενάντια σε όποιον αντιστέκεται. Να διαλύει εργατικές-λαικές συγκεντρώσεις, με χημικά και αύρες να χτυπάει εργάτες και μαθητές.\nΑποκορύφωμα αυτές τις μέρες είναι οι κυβερνητικές διαρροές για το νέο συνδικαλιστικό νόμο μέσα στο Νοέμβρη. Ετοιμάζονται να φέρουν έναν νόμο στα μουλωχτά και αιφνιδιαστικά. Έναν νόμο όπου θα ξεκινάει διώξεις απέναντι στο Εργατικό Κέντρο και τα σωματεία, απέναντι στη συνδικαλιστική δράση. Ένα νόμο που θα μας απαγορεύει το δικαίωμα στην απεργία, το δικαίωμα να οργανωνόμαστε, να διεκδικούμε και να βρισκόμαστε μέσα στους χώρους δουλειάς.\nΘα πάρουν την απάντησή τους από το οργανωμένο, ταξικό συνδικαλιστικό κίνημα.\nΔεν παζαρεύουμε το δικαίωμά μας στους αγώνες για την υπεράσπιση της ζωής μας!\n--- Καλούμε όλους τους εργαζόμενους να συμμετέχουν στα συλλαλητήρια που καλεί το Συνδικάτο Γάλακτος, Τροφίμων και Ποτών Ημαθίας - Πέλλας με αίτημα την πλήρη προστασία των ανέργων, ένταξη στο ταμείο ανεργίας χωρίς όρους και προϋποθέσεις την Τρίτη 10 Νοέμβρη, ώρα 11:00 το πρωί έξω από ΟΑΕΔ Νάουσας, Βέροιας, Αλεξάνδρειας και Γιαννιτσών.


Απαιτεί εγρήγορση η επιθετικότητα της Άγκυρας | Parakato.gr\nΕίσαστε εδώ: » ΑΡΧΙΚΗ » ΑΠΟΨΕΙΣ » Απαιτεί εγρήγορση η επιθετικότητα της Άγκυρας\nΑπαιτεί εγρήγορση η επιθετικότητα της Άγκυρας\nΗ αντίδραση της Άγκυρας στην απόφαση του Αρείου Πάγου για τη μη έκδοση των οκτώ τούρκων στρατιωτικών που εισήλθαν στη χώρα μας μετά την απόπειρα πραξικοπήματος της 15ης Ιουλίου δεν εξέπληξε τους έλληνες αξιωματούχους που ασχολούνταν με την υπόθεση.«Ήταν απολύτως αναμενόμενη» σχολίαζε μιλώντας στο «Βήμα» ανώτερη διπλωματική πηγή λίγη ώρα μετά από την οξεία ανακοίνωση του τουρκικού υπουργείου Εξωτερικών με την οποία ουσιαστικά χαρακτηρίζει την Ελλάδα ως χώρα που υποθάλπτει την τρομοκρατία!\nΠάντως, σύμφωνα με τις υπάρχουσες πληροφορίες, το ελληνικό υπουργείο Εξωτερικών δεν προτίθεται να προχωρήσει στην έκδοση απαντητικής ανακοίνωσης. «Η επόμενη εβδομάδα θα είναι κρίσιμη ώστε να φανεί αν η Τουρκία θα προχωρήσει σε άλλες κινήσεις για να δείξει τη δυσαρέσκειά της» τόνιζαν διπλωματικοί κύκλοι. Αν και καταβάλλεται προσπάθεια να διατηρηθεί η ψυχραιμία, η νευρικότητα της Τουρκίας δεν παύει να απαιτεί εγρήγορση.\nΗ Τουρκία είχε εξαρχής πιέσει πολύ την ελληνική πλευρά για την έκδοση των οκτώ στρατιωτικών. Κατά ένα περίεργο τρόπο, η Άγκυρα λειτουργούσε με βάση το σκεπτικό ότι είχαν δοθεί κάποιες διαβεβαιώσεις από την Αθήνα ότι οι «8» θα εκδοθούν. Είναι χαρακτηριστικό ότι ο γράφων, σε επίσκεψη ελλήνων δημοσιογράφων στην Τουρκία πριν από μερικούς μήνες, είχε την εμπειρία να ακούσει τον Πρόεδρο της Τουρκικής Εθνοσυνέλευσης να διατυπώνει ουσιαστικά την άποψη ότι η Ελλάδα είχε δεσμευθεί να εκδώσει τους οκτώ άνδρες. Παράλληλα, δεν ήσαν λίγοι όσοι τόνιζαν ότι οι αρχικές δηλώσεις στελεχών της κυβέρνησης, στις οποίες ομιλούσαν με θέρμη για την ανάγκη προάσπισης της δημοκρατίας στην Τουρκία είχαν προκαλέσει αντιδράσεις.\nΠάντως, υπηρεσιακοί παράγοντες υπογράμμιζαν ένα στοιχείο που αρχικώς είχε περάσει απαρατήρητο: οι οκτώ στρατιωτικοί δεν αποφυλακίστηκαν. Εξακολουθούν να κρατούνται λόγω της παράνομης εισόδου στην Ελλάδα. Μένει να φανεί πως θα κινηθεί από εδώ και στο εξής η Άγκυρα στο νομικό επίπεδο.\nΟρισμένα στοιχεία της τουρκικής ανακοίνωσης παρουσιάζουν ιδιαίτερο ενδιαφέρον. Όπως σημείωναν διπλωματικές πηγές, η σχετική ανακοίνωση ακολούθησε τη μάλλον ήπια δήλωση του εκπροσώπου του τουρκικού υπουργείου Εξωτερικών Χουσεϊν Μουφτούογλου. «Αναμένουμε από την ελληνική Δικαιοσύνη να αποφασίσει τουλάχιστον με τρόπο που να μη δίνει τη δυνατότητα στους εγκληματίες αυτούς να μένουν ατιμώρητοι. Η μεγαλύτερη προσδοκία μας είναι η έκδοσή τους» τόνιζε.\nΗ επίσημη ανακοίνωση όμως καταφέρεται πολύ σκληρά εναντίον της ελληνικής Δικαιοσύνης. Δεν διστάζει μάλιστα, σε μία αποστροφή που μάλλον συνιστά πρόκληση, να ομιλεί για την... ανεξαρτησία της τουρκικής Δικαιοσύνης.Επιπλέον, συμπεριλαμβάνοντας τη στάση της Ελλάδος έναντι μελών του ΡΚΚ και της οργάνωσης DHKP/C, επιτίθεται στην Ελλάδα, λέγοντας ότι δεν τηρεί τις δεσμεύσεις της για την καταπολέμηση της τρομοκρατίας και τοποθετεί τον εαυτό της στην κατηγορία των χωρών που προσφέρουν καταφύγιο και προστασία σε πραξικοπηματίες.\nΤο τουρκικό υπουργείο Εξωτερικών ομιλεί για επανεξέταση των ελληνοτουρκικών σχέσεων, τόσο σε διμερές όσο και σε πολυμερές πλαίσιο. Ο Γενικός Γραμματέας του ελληνικού υπουργείου Εξωτερικών πρέσβης Δημήτρης Παρασκευόπουλος βρισκόταν τα τελευταία 24ωρα στην Άγκυρα για πολιτικές διαβουλεύσεις, αλλά είναι άγνωστο αν πρόλαβαν να εισέλθουν οι συζητήσεις στο θέμα των «8».\nΕίναι σαφές ότι με τον απρόβλεπτο Ρετζέπ Ταγίπ Ερντογάν στην ηγεσία, ουδείς μπορεί να νιώθει ασφαλής. Υπάρχουν ορισμένα πεδία στα οποία η Αθήνα πρέπει να ανησυχεί, όπως πχ η Συμφωνία ΕΕ – Τουρκίας για το Προσφυγικό, οι προκλήσεις στο Αιγαίο, το Κυπριακό. Δεν είναι όμως σαφές ότι η Άγκυρα θα προχωρήσει σε ακραίες κινήσεις.\nΜε το κλίμα να είναι βαρύ στις ευρωτουρκικές σχέσεις, η Τουρκία ίσως να μην επιθυμεί απαραίτητα να κλιμακώσει. Στο Αιγαίο, ο κίνδυνος του ατυχήματος είναι υψηλός και δεν υποτιμάται. Στο Κυπριακό όμως, η Αθήνα δεν αναμένει κάποια μείζονα κίνηση από την Άγκυρα στο αμέσως προσεχές διάστημα. Όσο για το Προσφυγικό, αν η Άγκυρα κινηθεί «επιθετικά», η Αθήνα θα έχει πρόβλημα. Είναι όμως διατεθειμένη η τουρκική πλευρά να διακινδυνεύσει τα χρήματα που λαμβάνει από την ΕΕ; Αυτό που σίγουρα θα πρέπει να αναμένεται είναι η σκλήρυνση της τουρκικής ρητορικής. Νέες δηλώσεις περί της Συνθήκης της Λωζάννης δια στόματος Ερντογάν δεν θα εξέπλητταν κανέναν...\nΔημοσίευση: Φεβρουαρίου 20, 2017 - Κατηγορία: ΑΠΟΨΕΙΣ\n0 Σχόλια για την ανάρτηση: "Απαιτεί εγρήγορση η επιθετικότητα της Άγκυρας"


Φορολογικές δηλώσεις 2019: Πότε δηλώνονται οι φιλοξενούμενοι, πότε μπλοκάρεται η υποβολή. | Οδηγός Πιερίας\nPreviousΆμεσα και έκτακτα ανοίγει νέα προκύρηξη για το πρόγραμμα της Βιολογικής Κτηνοτροφίας.\nNext21 Μαρτίου Παγκόσμια Ημέρα Δασοπονίας γράφει ο Γιάννης Γραμματικόπουλος (δασοφύλακας Δ/νσης Δασών Πιερίας).\nΦορολογικές δηλώσεις 2019: Πότε δηλώνονται οι φιλοξενούμενοι, πότε μπλοκάρεται η υποβολή.\n, 1:23 μμ\nΟι φορολογούμενοι οι οποίοι φιλοξενούν πρόσωπα τα οποία δεν είναι εξαρτώμενα μέλη της οικογένειας αλλά έχουν υποχρέωση υποβολής φορολογικής δήλωσης θα πρέπει να συμπληρώσουν τους κωδικούς 007-008 του πίνακα 2 του εντύπου Ε2. Μαζί θα δηλώσουν τον ΑΦΜ των φιλοξενούμενων και τους μήνες φιλοξενίας.\nΕάν ένα από τα δύο μέρη, είτε ο φιλοξενούμενος είτε αυτός ο οποίος τον φιλοξενεί δεν το δηλώσει, τότε θα μπλοκάρει η υποβολή της δήλωσης του ετέρου. Η ΑΑΔΕ έχοντας τα ΑΦΜ φιλοξενούμενων και φιλοξενούντων προχωρά αμέσως στη διασταύρωση. Αν ο φορολογούμενος που παρέχει φιλοξενία δεν έχει δηλώσει τον φιλοξενούμενο στη φορολογική του δήλωση, η δήλωση του φιλοξενούμενου δεν μπορεί να προχωρήσει. Το σύστημα τον έχει εγκλωβίσει και θα πρέπει να γίνουν οι απαραίτητες διορθώσεις. Η δήλωση θα ξεμπλοκάρει μόνο στην περίπτωση που δηλωθεί ως φιλοξενούμενος από τον φιλοξενούντα. Αν ο φορολογούμενος ο οποίος ήθελε να εμφανιστεί ως φιλοξενούμενος αλλά τα στοιχεία δεν συμφωνούν με αυτά του ιδιοκτήτη της κατοικίας, τότε θα πρέπει να αλλάξει τη διεύθυνση κατοικίας του κινδυνεύοντας βεβαίως να βρεθεί αντιμέτωπος με το τεκμήριο διαβίωσης και πιθανά με πρόσθετο φόρο.


Όταν ο ήλιος ανατείλει, η Βηρυτός, η πόλη μου, δεν θα υπάρχει πια Patricia Khoder L' Orient le Jour, 5 Αυγούστου 2020 * - 4moms\nΒάσω Στασινού-Νικοπολίδη , 07-08-2020\nΌταν ο ήλιος ανατείλει, η Βηρυτός, η πόλη μου, δεν θα υπάρχει πια.\nΧθες τη νύχτα, οι σειρήνες των ασθενοφόρων και το τρίξιμο από τα σπασμένα γυαλιά ήταν οι μόνοι ήχοι που ακούγαμε στην πόλη.\nΑπό το κέντρο, την Gemmayzé, ως τη συνοικία Saïfi και το λιμάνι, κι από κει μέχρι το Mar Mikhaël, υπάρχουν μόνο σκελετοί κτιρίων από μπετόν ή ατσάλι, όλα τα υπόλοιπα έγιναν θρύψαλα.\nΣε ορισμένα σημεία, η χαλύβδινη υποδομή έχει λιώσει.\nΜία καταστροφή αντάξια μιας ταινίας μυθοπλασίας.\nΔεν έμεινε πια τίποτα.\nΤίποτα δεν απέμεινε από την πόλη παρά μόνο οι κάτοικοί της, που έχουν μάθει να επιβιώνουν, ή να ψευτοζούν, ή να αντέχουν. Στην αρχή της οδού Αρμενίας, μέσα σε ένα μπακάλικο με γκρεμισμένο τον ένα του τοίχο, ένας νεαρός άνδρας μοιράζει δροσερό νερό, απευθύνοντας στους περαστικούς ένα “hamdellah al-salameh”.\nΣτο απέναντι πεζοδρόμιο, η Georgette, μια ογδοντάχρονη γυναίκα, περιμένει, καθισμένη σε μια πλαστική καρέκλα, να έρθει ο ανιψιός της να την πάρει για να κοιμηθεί στο Sabtiyé.\nΑργά χθες το βράδυ, άνθρωποι με ρούχα γεμάτα αίματα κατευθύνονταν ακόμη σε ετοιμόρροπα κτίρια του Mar Mikhaël και της Gemmayzé, γειτονιές με κατεστραμμένα κτίρια όπου τοίχοι ολόκληροι είχαν πέσει. ‘Ηταν δύσκολο χθες τη νύχτα να μετακινηθείς στην Gemmayzé και στο Mar Mikhaël, κορμοί δέντρων, σπασμένα γυαλιά, ηλεκτρικά καλώδια ήταν πεσμένα στο έδαφος. Σε αυτές τις συνοικίες, πολλά κτίρια του 19ου αιώνα έχουν καταρρεύσει εντελώς.\nΈνας άντρας μέσα σε ένα 4×4 λέει ότι η αδερφή της γιαγιάς του είναι νεκρή κι ότι μένει απέναντι από το λιμάνι. “Το ωστικό κύμα από την έκρηξη την σκότωσε”, λέει σοκαρισμένος. Στην EDL [Électricité du Liban, η ΔΕΗ του Λιβάνου -σ.σ.], δημιουργήθηκε ένα πρόχειρο νοσοκομείο. Λίγο πιο πέρα, ένας στρατιώτης σκοντάφτει. Δυσκολεύεται να σηκωθεί στο σκοτάδι παρά τη βοήθεια των φίλων του.\nΗλικιωμένες γυναίκες που έχουν τραυματιστεί μεταφέρονται σε ασθενοφόρα πάνω σε καρέκλες. Μαζί με την γυναίκα του, ο Antranik, 70 ετών, κουβαλάει πλαστικές σακούλες και περπατάει όλη τη νύχτα ανάμεσα στα συντρίμμια: “Πετάξαμε κυριολεκτικά από το ένα δωμάτιο στο άλλο.\nΕίμαστε όμως σώοι. Θα κοιμηθούμε στην κόρη μου στο Fanar.” Στον αυτοκινητόδρομο και τους παράλληλους δρόμους, τα ανατιναγμένα οχήματα εγκαταλείφθηκαν από τους οδηγούς τους, μερικά απ’ αυτά έχουν τα φώτα κινδύνου ακόμη αναμμένα. “Ο αδερφός μου ονομάζεται Georgio, είναι τραυματισμένος. Δεν ξέρω πια σε ποιο νοσοκομείο μεταφέρθηκε, είναι δώδεκα χρονών”, αναφωνεί μία έφηβη με το πρόσωπο γδαρμένο από σπασμένα γυαλιά. Χθες, ως αργά το βράδυ στη Βηρυτό, ακουγόταν ο θόρυβος από το σπασμένο γυαλί.\nΌσοι δεν ψάχνουν τα αγαπημένα τους πρόσωπα, όσοι δεν τραυματίστηκαν, άρχισαν να καθαρίζουν τα θρυμματισμένα γυαλιά που καλύπτουν τις εισόδους των κτιρίων τους.\nΈξω από τα νοσοκομεία, ήταν πολλοί που περίμεναν να μάθουν νέα από τα αγαπημένα τους πρόσωπα, ενώ την ίδια στιγμή ασθενοφόρα που μετέφεραν νεκρούς και τραυματίες, διέσχιζαν την πόλη με τις σειρήνες τους να ουρλιάζουν. Δεν έχει μείνει πια τίποτα στη Βηρυτό.\nΚι όταν ο ήλιος ανατείλει, θα διαπιστώσουμε ότι η πόλη δεν υπάρχει πια.\nPatricia Khoder Δημοσιογράφος στην γαλλόφωνη λιβανέζικη εφημερίδα L’ Orient le Jour


H Ελένη Γλύκατζη-Αρβελέρ μίλησε στο maga.gr - magazen.gr\n[cc_full_width_col background_color=»f7f5f5″ shadow_color=»a8a8a8″ radius=»6″]Η Ελένη Γλύκατζη-Αρβελέρ είναι Ελληνίδα βυζαντινολόγος, ιστορικός και ακαδημαϊκός. Είναι η πρώτη γυναίκα Πρόεδρος του Πανεπιστημίου 1 – Πάνθεον της Σορβόνης στην 700 ετών ιστορία του, και η πρώτη γυναίκα Πρύτανης της Ακαδημίας των Παρισίων και Καγκελάριος των Πανεπιστημίων των Παρισίων. Έχει επίσης διατελέσει Πρόεδρος του Κέντρου George Pompidou και Πρόεδρος του Πανεπιστημίου της Ευρώπης.\nΈχουμε την εξαιρετική τιμή να φιλοξενούμε μια αποκλειστική συνέντευξη για το maga.gr.[/cc_full_width_col]\n[cc_quote]Οι Γάλλοι μου λένε “έχετε ένα μοτέρ τέλειο, αλλά με ένα σασί…” Ευτυχώς που το μοτέρ κάτι κάνει ακόμα στα 86 μου χρόνια.[/cc_quote]Είστε ένα σπουδαίο παράδειγμα Ελληνίδας που τα κατάφερε μακριά από την Ελλάδα. Λέγεται ότι οι Έλληνες επιστήμονες διαπρέπουν στο εξωτερικό ενώ δυσκολεύονται εντός των συνόρων.\n[cc_quote]δεν θα ήμουν ούτε βοηθός πανεπιστημίου στην Ελλάδα[/cc_quote]\n[cc_quote]αν αρχίσουν τα παιδιά και απεμπολούν τις επιθυμίες τους, θα γίνουν βλάκες[/cc_quote]Αυτή η κατάσταση που περιγράφετε δεν είναι καινούρια. Στο τέλος του 19ου αιώνα ο Άμποτ, ο οποίος ήταν φίλος της Ελλάδας, έγραψε ότι οι Έλληνες έχουν το μεγαλύτερο ποσοστό σε σπουδαγμένους ανθρώπους που σπάνε χαλίκια στους δρόμους. Αυτό λοιπόν είναι παλιό φαινόμενο και ίσως φανερώνει αυτή την προσήλωση του Έλληνα στο καλύτερο, το οποίο είναι εφικτό μέσα από τη γνώση.\nΉμουν στο πανεπιστήμιο την εποχή που εισάγονταν 30 κορίτσια και 60 αγόρια, στο φιλολογικό ή στο αρχαιολογικό τμήμα, καθώς δεν υπήρχαν και άλλα. Στο φιλολογικό πήγαιναν όσοι ήθελαν να δουλέψουν κτλ. Στο αρχαιολογικό είχαμε φτάσει πολλοί λίγοι, καμιά εικοσαριά, και εκεί υπήρχαν όλα τα μεγάλα ονόματα. Όσοι ήταν γόνοι επιφανών αθηναϊκών οικογενειών ήταν στο αρχαιολογικό τμήμα, όπου ήμουν και εγώ. Λοιπόν, μου λέει μία μέρα ένας καθηγητής μου, ο μεγάλος αρχαιολόγος Οικονόμου, «βρε Γλύκατζη όλες ετούτες εδώ δεν έχουν ανάγκη να δουλέψουν. Αρχαιολόγος δεν μπορείς να γίνεις μέσα στις λάσπες, δεν πήγες στο φιλολογικό για να διδάξεις, τι θα απογίνεις;” Και απαντώ “κύριε καθηγητά, εγώ στη ζωή μου θα κάνω αυτό που θέλω να κάνω και για να επιβιώσω θα πουλώ λεμόνια στους δρόμους της Αθήνας”.\n[cc_quote]το να κάνεις κάτι με διαφορετικό τρόπο αποτελεί ένα προνόμιο[/cc_quote]Αν είσαι νέος και δεν έχεις τίποτα να αλλάξεις, τότε τι θα συμβεί;\n[cc_break] Eίχαμε πρόσφατα την τύχη να φιλοξενήσουμε στο maga.gr μια συνέντευξη με τον διάσημο σκηνοθέτη Amos Gitai, ο οποίος είχε συνυπογράψει με άλλες διεθνείς προσωπικότητες τη δημόσια επιστολή “Είμαστε όλοι Έλληνες Εβραίοι”, που σκοπό είχε να καταδείξει το φαινόμενο του ρατσισμού στην Ελλάδα. Πώς νιώθετε εσείς;\n[cc_quote]αν είσαι ρατσιστής, έχεις χάσει την πρώτη ταυτότητά σου, την ανθρώπινη[/cc_quote]Τον Μάη του ’68 που έγιναν οι μεγάλες αναστατώσεις στα πανεπιστήμια ήμουν καθηγήτρια. Περισσότερα από 45.000 παιδιά διαδήλωναν με το σύνθημα “Είμαστε όλοι Γερμανοί Εβραίοι”, γιατί είχε ειπωθεί για τον Ντανιέλ Κον-Μπεντίτ, «αυτός δεν είναι Γάλλος, είναι Εβραίος και Γερμανός». Ξέρετε, δεν υπάρχει μόνο Ελληνική ταυτότητα. Υπάρχει πρώτα η πανανθρώπινη ταυτότητα και μετά έρχεται η εθνική ταυτότητα.\n[cc_quote]να φτάνει μια οργάνωση να ξηλώνει πάγκους και να διώχνει κουλουρτζήδες, αυτά είναι αστεία πράγματα[/cc_quote]Το Βυζάντιο ήταν πολυεθνικό όπως όλες οι αυτοκρατορίες. Δεν υπάρχει αυτοκρατορία που να μην υπήρξε πολυεθνική. Αυτό είναι κανόνας και πραγματικότητα. Άλλο Βυζάντιο και άλλο Ελλαδίτσα. Η “Ελληνικότητα” είναι όρος που πρώτος νομίζω ότι χρησιμοποίησε ο Κωνσταντίνος Τσάτσος στον διάλογό του με τον Σεφέρη. Τι θα πει ελληνικότητα;\n[cc_quote]το χειρότερο από όλα είναι η ημιμάθεια[/cc_quote]Εκκλησία, γονείς, πολιτεία, σχολείο, όλοι σου μιλάνε για Ελληνοσύνη, χωρίς να υπάρχει καμία εξελικτική ματιά στα πράγματα.\nΑπό αυτή τη στιγμή και πέρα, «Έλλην εγώ …ο καλύτερος», «ξένος εσύ, έξω από εδώ, τι έχεις να κάνεις σε αυτό τον τόπο των ένδοξων ονομάτων», ή μαύρος, ή Εβραίος, ή μασώνος, ή ομοφυλόφιλος. Όλα αυτά γίνονται ένα τώρα, είναι οι συνομωσίες, ξέρετε. Και από την άλλη μεριά «δεν έχω να μάθω κάτι γιατί γεννήθηκα μαθημένος, ως Έλληνας, πολιτισμένος».\nΤο χειρότερο από όλα είναι η ημιμάθεια. Ήθος δεν είναι μόνο η παιδεία, υπάρχει και ένα ήθος δίπλα στο έθος, το οποίο σημαίνει και τον χώρο όπου ζεις. Ο Ισοκράτης είχε πει “Ἕλληνας καλεῖσθαι τοὺς τῆς παιδεύσεως τῆς ἡμετέρας παρά τοὺς τῆς κοινῆς φύσεως μετέχοντας». Αλλά είπε και το άλλο που δεν μνημονεύουμε συχνά, “τῶν Ἑλλήνων ὄνομα πεποίηκε μηκέτι τοῦ γένους ἀλλὰ τῆς διανοίας δοκεῖν εἶναι”.\n[cc_break] Λέγεται ότι σας προτάθηκε κάποτε η προεδρία της Ελληνικής Δημοκρατίας.\nΌλος ο κόσμος το λέει. Ουδέποτε συνέβη αυτό. Κάποτε ανέβηκαν στη Γαλλία Έλληνες δημοσιογράφοι και μου λένε «κυρία Αρβελέρ θα γίνετε Πρόεδρος της Δημοκρατίας;». Και τους απαντώ “αποκλείεται”. Τότε με ρωτάνε “γιατί;”. Λέω “δεν έχω τα τυπικά προσόντα”. Μου λένε “πώς δεν έχετε τα τυπικά προσόντα; Τόσες ακαδημίες, τόσα διδακτορικά”. Λέω, “βρε παιδί μου δεν έχω κάνει το στρατιωτικό μου”.\n[cc_quote]θα τους συλλάβετε και θα τους περάσετε αμέσως από αυτόφωρο[/cc_quote]Έβαλα 22 φορές την αστυνομία μέσα στo πανεπιστήμιο. Όταν εγώ έγινα πρόεδρος του πανεπιστημίου, τοιχοκόλλησα παντού ένα χαρτί ότι ήμουν υπεύθυνη για την ακεραιότητα των πραγμάτων και για την ασφάλεια των προσώπων και μόλις κάτι απο αυτά θα μπορούσε να διακυβευθεί θα καλούσα την αστυνομία.\nΚαι ακούω από τη άλλη μεριά, «κυρία Αρβελέρ καλά που κρατήσατε την Ελληνική προφορά σας και έτσι ξέρουμε ότι είστε εσείς που μας το ζητάτε και όχι κάποιος άλλος και ξέρουμε ότι αύριο θα μας δώσετε και γραπτά την εντολή σας γιατί οι άνδρες μας δεν θα το έκαναν διαφορετικά».\n[cc_quote]στην Ελλάδα υπάρχει έλλειμμα φερεγγυότητας[/cc_quote]Ποιοί είναι οι πνευματικοί άνθρωποι; Ονόματα! Όταν σε αυτό το κράτος τα δύο μεγαλύτερα κόμματα, ψηφίζουν έναν νόμο για το πανεπιστήμιο, και μετά οι ίδιοι καταργούν αυτό τον νόμο. Τι συζητάμε; Τον νόμο “Διαμαντοπούλου”, τον ψηφίσαν και η ΝΔ και το ΠΑΣΟΚ. Ας τον αφήσουν πέντε χρόνια να δουν τι θα προσφέρει και μετά ας το ξανασκεφτούν.\n[cc_break] Ακούγεται βέβαια και ένας Θεοδωράκης σποραδικά. Αλλά ακούγονται μόνο οι ίδιοι άνθρωποι.\n[cc_quote]Ο Αλέξιος δήμευσε όλη την περιουσία της Αγίας Σοφιάς[/cc_quote]Μια μέρα έτρωγα με τον μακαριστό αρχιεπίσκοπο Χριστόδουλο και του λέω “ακούστε Μακαριότατε, είναι ευκαιρία να χωριστεί η εκκλησία από το κράτος”. Με ρωτάει “γιατί το λέτε αυτό;”. Απαντώ “το λέω γιατί έχετε σχεδόν το 1/3 της Ελλάδας ως περιουσία χωρίς να πληρώνετε όλους τους φόρους που χρειάζονται και επιπλέον παίρνετε από το κράτος τους μισθούς, παρόλες τις κηδείες και τα ευχέλαια. Αν φύγετε τώρα θα μπορείτε να πείτε στο κράτος: αυτά είναι δικά μου. Να τα πάρετε και ας χάσετε τις πέντε πεντάρες του μισθολογίου. Αν περιμένετε, όταν θα γίνει το κτηματολόγιο, δεν έχετε χαρτώα δικαιώματα. Θα γίνουν εξελειμματικές στάσεις”. Εξελειμματικές στάσεις στο Βυζάντιο ήταν αυτές οι περιουσίες οι οποίες δεν είχαν χαρτώα δικαιώματα και κληρονόμους και τις έπαιρνε το κράτος. Μου απαντάει ο Χριστόδουλος “για αυτό δεν θα γίνει ποτέ κτηματολόγιο”.\n[cc_quote]από τους Τούρκους[/cc_quote]Από τους Τούρκους βρε παιδιά. Όλη η περιουσία της εκκλησίας σώθηκε χάρις στα Βακούφια, δηλαδή χάρις στα σουλτανικά φιρμάνια που έκαναν για το Ρουμ Μιλιέτ, για τον Οικουμενικό Πατριάρχη.\n[cc_quote]κάθε φορά λέμε εντάξει, έρχονται τα λεφτά, την επόμενη φορά δεν έχει γίνει τίποτα και ξαναρχίζουμε[/cc_quote]Δεν κυβερνάει η Τρόικα. Όταν ζητάς λεφτά από κάποιον πρέπει να μπορέσεις να τα επιστρέψεις. Έχουν ανθρώπους τεχνοκράτες που σου λένε, αυτό και αυτό κάνε. Κάνε ό,τι θέλεις.\nΗ καλύτερη φίλη μου η οποία ήταν καθηγήτρια και φιλέλληνας, μου είπε «Ελένη δεν θα ψηφίσω εσένα». Τη ρωτώ “γιατί;” , μου απαντά “είμαστε πολλές γυναίκες”. Ήταν πέντε γυναίκες στους 120 καθηγητές.\nBy Ευαγγελία Kακλειδάκη| 2017-04-23T22:29:08+00:00\t18 Οκτώβριος, 2012|


Λίγες θέσεις στον πλανήτη Γη είναι τόσο απομακρυσμένες και ανέγγιχτες όσο η Παταγονία. Αυτή η αραιοκατοικημένη περιοχή, η οποία εκτείνεται στις νότιες άκρες της Αργεντινής και της Χιλής, είναι σωστά γνωστή για τις ραγδαία αναπτυσσόμενες κορυφές των Άνδεων, τις βόσκουσες στέπες, τους παγετώδεις ρωγμούς και τον ξεχωριστό πολιτισμό του γκαχό. Είναι επίσης ένα mecca για τους λάτρεις της περιπέτειας, με απίστευτη πεζοπορία και πολυήμερες διαδρομές πεζοπορίας μέσα από μερικά από τα πιο τραχιά και αδιάκριτα τοπία του κόσμου. Γενικά, η πεζοπορική περίοδος Patagonia διαρκεί από τον Οκτώβριο έως τον Απρίλιο. Ορισμένα μονοπάτια μπορούν να πάρουν απλά υπερπλήρεις στο ύψος του καλοκαιριού (Ιανουάριος και Φεβρουάριος), όταν ο καιρός είναι ιδανικός, και οι χιλιανοί και οι αργεντινοί της περιοχής παίρνουν τις διακοπές τους. Αν σχεδιάζετε να ταξιδέψετε κατά τη διάρκεια αυτής της περιόδου, ίσως είναι καλή ιδέα να κάνετε κράτηση για κάμπινγκ και καταλύματα εκ των προτέρων.\n1. Το W Trek\nΨάχνετε για μια πεζοπορία που θα σας προσφέρει τον κύριο ρόλο της Παταγονίας; Το πενθήμερο W Trek μέσω του Εθνικού Πάρκου Torres Del Paine είναι ίσως η πιο πεμπτουσία εμπειρία στο νότιο τμήμα της Νότιας Αμερικής και μια τελετή διέλευσης για κάθε άπληστο πεζοπόρο. Είναι επίσης το καλύτερο μονοπάτι στην Παταγονία για ξεχωριστούς ταξιδιώτες (ή θηλυκούς πεζοπόρους) καθώς είστε σίγουροι ότι θα συναντήσετε άλλους με το ταξίδι σας. Μπορείτε να κάνετε αυτή την εμπειρία μια φορά στη ζωή ως ρουστίκ ή πολυτελή όπως σας αρέσει κάνοντας όλα τα δικά σας κατασκηνωτικά εργαλεία στην πλάτη σας και κοιμηθείτε στα campgrounds ή κουμπώνοντας σε refugios όπου παρέχεται κρεβάτι και οι μάγειροι μπορούν να με τρία γεύματα την ημέρα.\nΟι περισσότεροι επισκέπτες εισέρχονται στο Torres Del Paine σε ένα λεωφορείο από το περιφερειακό κέντρο του Puerto Natales και ξεκινούν το 71 χιλιομέτρων W Trek στο Refugio Las Torres. Προχωρήστε βόρεια από εκεί για να περάσετε στη βάση του Las Torres πριν αναποδόσαστε και κατευθυνθείτε στη γαλλική κοιλάδα . Συνεχίστε στη συνέχεια στο δεύτερο U του W και πάνω στο μαζικό Glacier Gray, μέρος του Παταγονιού Ice Field. Μόλις τελειώσετε το πενθήμερο ταξίδι τεσσάρων διανυκτερεύσεων, μπορείτε να πάρετε μια βάρκα είτε στο Refugio Paine Grande είτε στο Refugio Gray. Λάβετε υπόψη ότι, στο Torres Del Paine, δεν είναι ασυνήθιστο να γνωρίσετε τέσσερις εποχές σε μια μέρα. Στην πραγματικότητα, σχεδιάστε το!\nΔιαμονή: Πού να μείνετε στο Puerto Natales\n2. Το κύκλωμα Ο\nΕάν το W Trek ήταν αρκετό για να ανακουφίσει την όρεξή σας για την παταγονική χώρα, μπορείτε να συνεχίσετε προς τα εμπρός κατά μήκος της άκρης του Gray Glacier για να ολοκληρώσετε το μονοπάτι των εννέα ημερών, γνωστό ως The O. Αυτό θα προσθέσει επιπλέον 50 χιλιόμετρα, και αρχίζει με ένα κτύπημα σε μορφή 750 μέτρων στην αλλαγή της ανύψωσης καθώς ανεβαίνετε στον Paso John Gardner σε μια πανοραμική επιφυλακή κοντά στο Campamento Los Perros. Στη συνέχεια θα κατεβείτε στην άκρη του πάρκου και θα ακολουθήσετε τα περιγράμματα του Rio Paine μέσα από την κλασική παταγονική στέπα πίσω από όπου ξεκινήσατε στο Refugio Las Torres\n3. Η διέλευση των συνόρων Lago del Desierto\nΗ Carretera Austral είναι η μοναδική αρτηρία μέσω της Βόρειας Παταγονίας στην χιλιανή πλευρά των Άνδεων, αλλά αυτή η περίφημη εθνική οδός (δημοφιλής τόσο στους δρόμους όσο και στους ποδηλάτες) ξετυλίγεται στην απομακρυσμένη πόλη Gaucho της Villa O'Higgins . Δεν είναι μακριά, όπως το Condor πετάει είναι η δημοφιλής πόλη Αργεντινής θέρετρο El Chaltén . Λοιπόν, πώς θα φτάσετε μεταξύ των δύο; Πρώτον, θα πρέπει να πιάσετε ένα τετράωρο πορθμείο σε όλη την τιρκουάζ Lago O'Higgins, σταματώντας να δείτε τον εντυπωσιακό παγετώνα O'Higgins πριν συνεχίσετε στο απομακρυσμένο χιλιανό φυλάκιο του Candelario Mansilla (σπίτι σε αστυνομικό τμήμα, λίγο άλλο). Πάρτε το διαβατήριό σας σφραγισμένο έξω από τη Χιλή και συνεχίστε με τα πόδια 20 χιλιόμετρα προς την επόμενη συνοριακή θέση στο Lago del Desierto, όπου μπορείτε να πάρετε μια σφραγίδα εισόδου για την Αργεντινή και στρατόπεδο για το βράδυ. Συνεχίστε κατά μήκος της άκρης του Lago del Desierto την επόμενη ημέρα για 15 χιλιόμετρα μέχρι να φτάσετε στις νότιες ακτές της λίμνης, όπου τα κανονικά λεωφορεία μεταφέρουν τους τουρίστες στο El Chaltén 37 χιλιόμετρα μακριά. Το σύνολο του ταξιδιού λειτουργεί λίγο πολύ το αντίστροφο. Θα πρέπει επίσης να έχετε κατά νου ότι δεν είναι ασυνήθιστο τα σκάφη σε όλη την Lago O'Higgins να καθυστερούν για μέρες λόγω ισχυρών ανέμων που κάνουν τη διάβαση ανασφαλείς.\nΔιαμονή: Πού να μείνετε στο El Chaltén\n4. Η Laguna Torre Trek\nΤο χωριό του El Chaltén είναι το κορυφαίο τουριστικό κεφάλαιο της Αργεντινής, με μερικές από τις πιο γραφικές πεζοπορίες στη Νότια Αμερική. Η πιο δημοφιλής ημερήσια εκδρομή από την πόλη, η οποία μπορεί να επεκταθεί σε μια πολυήμερη πεζοπορία για πιο περιπετειώδεις ταξιδιώτες, είναι η Laguna Torre. Αυτή η διαδρομή 20χλμ. Μέσα και έξω σας μεταφέρει σε πολλά miradores (βλέμματα) με θέα στους παγωμένους πυλώνες του Cerro Torre (3.128 μέτρα). Μεγάλο μέρος του μονοπατιού ακολουθεί την άκρη του Rio Fitz Roy μέχρι να φτάσετε στην παγετώδη λίμνη Laguna Torre, όπου θα βρείτε ένα μικρό κάμπινγκ. Στη συνέχεια θα διασχίσετε την άκρη της λίμνης στην πιο εκπληκτική επιφυλακή όλων αυτών, τον Mirador Maestri, όπου οι παγωμένες πτυχές του Glacier Torre ξεθωριάζουν στον ορίζοντα.\n5. Το κύκλωμα Huemul\nΑυτό το τετραήμερο ταξίδι στην καρδιά του Εθνικού Πάρκου Los Glaciares της Αργεντινής παίρνει φυσικά δάση οξιάς, λιβάδια μεγάλου υψομέτρου και τα κατεψυγμένα θαύματα του Παταγονιού . Ξεκινήστε στο El Chaltén για 15 χλμ. Στην Laguna Toro για να κατασκηνώσετε την πρώτη μέρα, πριν βυθίσετε τον ποταμό Túnel και γυρίστε την άκρη ενός σαρωτικού πεδίου παγετώνων την δεύτερη μέρα και στρατόπεδο στο Refugio Paso del Viento 12 χιλιόμετρα αργότερα. Συνεχίστε να περιστρέφετε τις οδοντωτές κορυφές του Cerro Huemul την τρίτη ημέρα για 18 χιλιόμετρα μέχρι το στρατόπεδο στο Bahía Cabo de Hornos στη Lago Viedma, μια τεράστια λίμνη που σχηματίζεται από τον πάγο που παγώνει τον μεγαλύτερο παγετώνα της Αργεντινής . Η τελική ώθηση στην τέταρτη μέρα είναι μια σχετικά επίπεδη 18 χιλιόμετρα μέσα από την παταγονική στέπα.\n6. Η πεζοπορία από το Hut-to-Hut μέσω του Nahuel Huapi\nΈνα από τα πιο εκπληκτικά και καλά σχεδιασμένα μονοπάτια μέσω της βόρειας Παταγονίας βρίσκεται στο Εθνικό Πάρκο Nahuel Huapi της Αργεντινής, το οποίο περιβάλλει την πόλη Bariloche τουριστικών θέσεων τεσσάρων εποχών. Αυτή η πεζοπορία τεσσάρων ημερών διασχίζει πολλές βουνοπλαγιές και σπηλιές με λίμνες κατά μήκος των συνόρων των Άνδεων με τη Χιλή και περιλαμβάνει διανυκτερεύσεις σε κοινόχρηστους χώρους (με στρώματα) σε τρεις καλά εξοπλισμένες ορεινές καλύβες. Αν και δεν έχουν ντους, έχουν απλά λουτρά και μπορείτε να κάνετε μια βουτιά στα δροσερά νερά των λιμνοθαλασσών κατά μήκος της διαδρομής. Ξεκινήστε την πεζοπορία από τους πρόποδες του χιονοδρομικού κέντρου Cerro Catedral μέχρι το Refugio Frey (12 χιλιόμετρα) για το βράδυ. Το επόμενο πρωί θα περπατήσετε ανάμεσα στους πύργους γρανίτη που είναι γνωστοί ως Los Catedrales και στον Refugio Jakob στην άκρη της Laguna San Martin (9, 5 χιλιόμετρα). Περάστε την τρίτη νύχτα στο Refugio Laguna Negra, 10 χιλιόμετρα μακριά, πριν ολοκληρώσετε την πεζοπορία 16 χιλιόμετρα αργότερα την τέταρτη ημέρα στην Colonia Suiza, μια πόλη στα περίχωρα του Bariloche με σαλέ που θυμίζουν τους αρχαίους Ελβετούς αποίκους της περιοχής.\nΔιαμονή: Πού να μείνετε κοντά στην Colonia Suiza\n7. Το κύκλωμα Cerro Castillo\nΨάχνετε για μια λιγότερο γνωστή πολυήμερη πεζοπορία μέσω της Χιλιανής Παταγονίας; Το κύκλωμα 43χλμ. Cerro Castillo προσφέρει τον ίδιο συντελεστή wow του W Trek (παραπάνω) χωρίς τα πλήθη. Σε τέσσερις δύσκολες μέρες, θα περιηγηθείτε στους κάστρους που μοιάζουν με κεραμίδια του Cerro Castillo, περνώντας από αστραφτερούς παγετώνες, τυρκουάζ λιμνοθάλασσες και απειλούμενα ελάφια huemul κατά μήκος του δρόμου. Αυτό το μονοπάτι κυκλώματος δεν βλέπει μια μεγάλη κίνηση καθ 'όλη τη διάρκεια του έτους και εκτιμάται καλύτερα σε μια ξενάγηση για άπειρους backpackers λόγω κάποιων δύσκολων διασταυρώσεων ροών και τεχνικών ορεινών περασμάτων. Βρείτε οδηγούς στο χωριό εξυπηρέτησης Villa Cerro Castillo ή την πρωτεύουσα της επαρχίας Coyhaique 1, 5 ώρες μακριά. Οι πεπειραμένοι πεζοπόροι με προηγούμενη εμπειρία backcountry θα πρέπει να είναι καλά με δική τους με ένα καλό χάρτη.\n8. Η αύξηση του πάγου στον Perito Moreno\nΠαρόλο που δεν είναι ο μεγαλύτερος παγετώνας στην Παταγονία, ο Perito Moreno είναι εύκολα ο πιο διάσημος καθώς σέρνει προς τα εμπρός μέχρι δύο μέτρα την ημέρα, με αποτέλεσμα να βροντερό βρυχηθμό του καταρρακτώδους πάγου καθώς εκτρέφει παγόβουνου μεγέθους φορτηγού στο Canal de los Tempanos. Αυτός ο παγετώνας μήκους 30 χιλιομέτρων, πλάτους πέντε χιλιομέτρων, είναι το φωτογενές αστέρι πολλών καρτ ποστάλ και ένα από τα κορυφαία αξιοθέατα της Αργεντινής προσελκύοντας επισκέπτες από κοντά και μακριά. Ένας από τους καλύτερους τρόπους για να το βιώσετε είναι να πάτε πάνω σε παγωμένο περίγραμμα. Τέσσερις ώρες καθοδηγημένα ταξίδια στον πάγο μπορούν να οργανωθούν σε κοντινό El Calafate, τον κύριο κόμβο για καταλύματα και τουριστικές υπηρεσίες στο νότιο τμήμα του Εθνικού Πάρκου Los Glaciares . Οι περισσότερες εκδρομές περιλαμβάνουν μια βόλτα με βάρκα από το Puerto Bajo de las Sombras και μια βόλτα μέσα σε ένα δάσος lenga προτού να λουρίσετε σε κάποιες αγκάθια και να πάρετε στον πάγο.\nΔιαμονή: Πού να μείνετε στο El Calafate\n9. Το Cabo Froward Trek\nΓνωστή ως "το ταξίδι στο τέλος του κόσμου", αυτή η διαδρομή μήκους 45 χιλιομέτρων φτάνει στην άκρη του στενού Magellan και θα σας μεταφέρει στο νοτιότερο άκρο της ηπειρωτικής Νότιας Αμερικής . Το τετραήμερο ταξίδι διασχίζει μια ακατοίκητη έκταση της χερσονήσου Brunswick της Χιλής, με εκπληκτική θέα της Tierra del Fuego και της Isla Dawson στην πορεία. Υπάρχει επίσης μεγάλη πιθανότητα να σκοντάψετε πιγκουίνους ή να δείτε δελφίνια να κολυμπούν κατά μήκος της ακτής, προσφέροντας μια στενή σύνδεση με την παταγονική ύπαιθρο. Μπορείτε να φτάσετε στο μονοπάτι του Ρίο Σάντα Μαρία με λεωφορείο από την περιφερειακή πρωτεύουσα της Punta Arenas, αλλά η πεζοπορία είναι εξαιρετικά δύσκολη, δεν είναι καλά σημειωμένη και καλύτερα με σωστό οδηγό. Δοκιμάστε την ομάδα στο Erratic Rock Expeditions, ο οποίος βοήθησε να πρωτοπορήσει αυτή τη διαδρομή.\n© Copyright 2022. All rights reserved. 9 κορυφαία μονοπάτια πεζοπορίας στην Παταγονία


Κοντά σε συμφωνία ΔΝΤ και Αργεντινή - istioforos news Κοντά σε συμφωνία ΔΝΤ και Αργεντινή - istioforos news\nΠΟΛΙΤΙΚΗ-ΟΙΚΟΝΟΜΙΑ - Δημοσιεύτηκε - 7 Ιουν 2018 - 7:20 μ.μ.\nΚοντά σε συμφωνία ΔΝΤ και Αργεντινή\n«Σύντομα» αναμένει το ΔΝΤ τη συμφωνία με την κυβέρνηση της Αργεντινής, η οποία έχει αιτηθεί ενός νέου πακέτου οικονομικής βοήθειας.\nΟ εκπρόσωπος του Ταμείου, Τζέρι Ράις, κατά τη σημερινή καθιερωμένη συνέντευξη Τύπου, υποστήριξε ότι οι διαπραγματεύσεις των δύο πλευρών «προχωρούν καλά» και σύντομα «αναμένεται να υπάρχει συμφωνία».\nΜάλιστα, ο Μαουρίσιο Μάκρι, πρόεδρος της λατινοαμερικανικής χώρας, ενδέχεται να έχει συνάντηση με την Κριστίν Λαγκάρντ, στο περιθώριο της συνόδου των G7, η οποία ξεκινάει αύριο, στον Καναδά.\nΠρος το παρόν, βέβαια -διευκρίνισε ο Ράις- δεν υπάρχει επίσημο προγραμματισμένο «ραντεβού».\nΤην ίδια ώρα, τα μέσα ενημέρωσης της Αργεντινής μεταδίδουν ότι ο υπουργός Οικονομικών και ο διοικητής της κεντρικής τράπεζας θα ανακοινώσουν αργότερα, εντός της ημέρας, τις λεπτομέρειες της συμφωνίας.\n«Θα στηρίξουμε την οικονομία της Αργεντινής και θα βοηθήσουμε στην προστασία των φτωχών πολιτών» κατέληξε ο Ράις.\nΟι διαπραγματεύσεις των δύο πλευρών, ξεκίνησαν στις 8 Μαΐου, ως απόρροια των δυσμενών οικονομικών συνθηκών, οι οποίες επιδεινώθηκαν -μεταξύ άλλων- και από την αλλαγή της νομισματικής πολιτικής της Federal Reserve.\nΟ Μάκρι εξελέγη το 2015 στον προεδρικό θώκο της Αργεντινής, προωθώντας μια «γενναία» μεταρρυθμιστική ατζέντα και ευελπιστώντας να αντιμετωπίσει τα οικονομικά προβλήματα που κληρονόμησε από τις προηγούμενες κυβερνήσεις.\nΩστόσο, η ελλιπής εφαρμογή των οικονομικών μεταρρυθμίσεων και το ολοένα και πιο δυσμενές παγκόσμιο περιβάλλον, κατέστησαν πιο πολύπλοκα και δυσεπίλυτα τα οικονομικά προβλήματα της Αργεντινής.\nItem Reviewed: Κοντά σε συμφωνία ΔΝΤ και Αργεντινή Rating: 5 Reviewed By: istioforos news


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Ι. Πουντίδης: «Μετά τη δολοφονία Φύσσα τούς έχει σιχαθεί ο κόσμος»\nΙ. Πουντίδης: «Μετά τη δολοφονία Φύσσα τούς έχει σιχαθεί ο κόσμος»\nΜιλώντας για την επίθεση των χρυσαυγιτών στους αφισοκολλητές του ΠΑΜΕ ο Ι. Πουντίδης κατέθεσε: «Από καθαρή τύχη δεν αφήσανε τρεις νεκρούς πίσω τους»…\n(Κείμενο: Αφροδίτη Τζιαντζή, ΕφΣυν, 18/1/2017)\nΧειμαρρώδης ήταν η κατάθεση του μάρτυρα και πολιτικώς ενάγοντος στη δίκη της Χρυσής Αυγής Ιορδάνη Πουντίδη, που τραυματίστηκε στην επίθεση του τάγματος εφόδου στα μέλη του ΚΚΕ στο Πέραμα τον Σεπτέμβριο του 2013.\nΗλεκτροσυγκολλητής στη Ζώνη Περάματος, πρόεδρος του Συνδικάτου Μετάλλου επί 16 χρόνια και μέλος της σημερινής διοίκησης, ο μεταλλεργάτης-μέλος του ΚΚΕ έζησε από κοντά και τη νύχτα της δολοφονίας του Παύλου Φύσσα.\nΟ αντιφασίστας μουσικός ήταν αδελφικός φίλος του γιου του, που είναι ο γνωστός ράπερ Τοτέμ: «Τα έφερε έτσι η ζωή που το παιδί αυτό μεγάλωσε μαζί με τον ένα μου γιο. Βρέθηκα και στο νοσοκομείο (σ.σ.: τη νύχτα του χτυπήματος), γιατί με ξύπνησε ο γιος μου και μου λέει “μαχαίρωσαν τον Παύλο, πάμε”. Ηταν η μάνα του και ο πατέρας του εκεί. Ημουν συντετριμμένος…».\n«Ποια είναι η αιτία των επιθέσεων;», τον ρώτησε η πρόεδρος: «Η ναζιστική τους ιδεολογία. Οτι δεν χωράνε όλοι, να μείνει η άρια φυλή. Εξαιρούν όποιες κατηγορίες θεωρούν “μη καθαρές”: Κομμουνιστές, μετανάστες, ομοφυλόφιλους… Η ιδεολογία τους μιλάει για την “καθαρότητα” του αίματος. Με τα δικά τους δεδομένα δεν θεωρούμαι Ελληνας. Είμαι από την Καππαδοκία. Οι γονείς μου ήρθαν εδώ το ’24. Δεν είμαι Ελληνας, με την έννοια του Ελληναρά, όπως τη θέλουν».\n«Από καθαρή τύχη δεν αφήσανε τρεις νεκρούς πίσω τους», είπε ο μάρτυρας, λέγοντας ότι σκοπός του τάγματος ήταν να σκοτώσουν: «Ο Πουλικόγιαννης ήταν αναίσθητος, φαινόταν νεκρός. Εμένα το ένα μου μάτι είχε κλείσει, δεν έβλεπα τίποτα. Σκούπιζαν τα αίματα οι σύντροφοί μου λέγοντας “Ιορδάνη, μην πεθάνεις»…».\nΑναφέροντας τις καταγγελίες για τη συνάντηση της ηγεσίας της Χρυσής Αυγής με μεγαλοεργολάβους της Ζώνης, ο μάρτυρας συνέδεσε τη δημιουργία εργοδοτικού σωματείου με το χτύπημα εναντίον του ΠΑΜΕ. Διευκρίνισε ωστόσο ότι σήμερα το σωματείο μόνο για Ελληνες «Αϊ-Νικόλας» έχει μηδενική απήχηση στη Ζώνη, καθώς «ιδιαίτερα μετά τη δολοφονία του Παύλου Φύσσα τούς έχει σιχαθεί ο κόσμος».\n«Πώς οδηγείστε στο συμπέρασμα ότι η εντολή για το χτύπημα δεν ήρθε μόνο από τον Λαγό, αλλά απευθείας από τον Μιχαλολιάκο;», ρώτησε η πρόεδρος. «Ολη η οργάνωση της Χρυσής Αυγής οδηγεί σε αυτό», απάντησε ο μάρτυρας.\n«Σε όλες τους τις ομιλίες με αυτό αρχίζουν και τελειώνουν: «Εμείς έχουμε τυφλή υπακοή στον αρχηγό. Δεν κάνετε τίποτα αν δεν πάρετε εντολή από τον πυρηνάρχη, τον περιφερειάρχη Λαγό, τον Μιχαλολιάκο, τον Κασιδιάρη…». Αυτούς τους κυρίους έχουν και τους έχουν κάνει θεούς. Αυτοί δεν πάνε ούτε στο φούρνο για φραντζόλα ψωμί αν δεν πάρουν εντολή».\nΑπαντώντας σε ερωτήσεις των συνηγόρων της οικογένειας Φύσσα, ο μάρτυρας μίλησε για τις ομοιότητες της επίθεσης εναντίον τους με τη δολοφονία του Παύλου και άλλες επιθέσεις: «Πάντα εμφανίζονται ξαφνικά, χτυπάνε, είναι υπεράριθμοι και αποχωρούν. Και πάντα αρνούνται αυτό που έχουν κάνει.\nΓια τον Ρουπακιά είπαν «δεν είναι δικός μας», ενώ ήταν ο νούμερο δύο στον πυρήνα της Νίκαιας». Πρόσθεσε ότι ο αρχηγός της Χ.Α. Νίκος Μιχαλολιάκος ανέλαβε την πολιτική ευθύνη της δολοφονίας του Παύλου Φύσσα στην εκπομπή του Ν. Χατζηνικολάου, ένα χρόνο αργότερα, επειδή είχε γίνει γνωστή η σχέση του Ρουπακιά με τη Χρυσή Αυγή, για να αποσείσει τις ποινικές ευθύνες.\nΑπαντώντας σε ερωτήσεις των συνηγόρων των Αιγύπτιων αλιεργατών είπε ότι το τάγμα εφόδου και το κόμμα της Χρυσής Αυγής ταυτίζονται, αφού ο πυρηνάρχης της τοπικής οργάνωσης Περάματος Γ. Πανταζής ήταν και επικεφαλής του τάγματος εφόδου που πραγματοποίησε τις δύο επιθέσεις.\nΗ δίκη συνεχίζεται την Πέμπτη στον Κορυδαλλό, με την εξέταση του μάρτυρα από την υπεράσπιση της Χρυσής Αυγής.


Από τον Καζναφέρη στον Σάντσεθ Μαρτίνεθ και η ψυχολογία του νταμπλούχου | Νέα - Live Εκπομπές\nΠάνε οι εποχές που κατέβαινε ο ΠΑΟΚ στο Καραϊσκάκης ως ο φτωχός συγγενής…\nΠλέον κατεβαίνει με τον αέρα και την αυτοπεποίθηση του νταμπλούχου, με μία ομάδα που έχει μεγαλύτερο μπάτζετ από τον Ολυμπιακό και παίρνει τα “διπλά” εκτός έδρας σαν στραγάλια. Μία ομάδα που δεν χάνει την δύναμή της στο Λεκανοπέδιο, αντιθέτως αποτελεί φόβητρο σε κάθε κάθοδό της σε αθηναϊκό γήπεδο.\nΟι συνθήκες άλλαξαν. Η οικονομική ισχύ του Ιβάν Σαββίδη ανέτρεψε όλα αγωνιστικά τα δεδομένα. Ακόμα και τα εξωαγωνιστικά. Επήλθε ισονομία. Ο Ισπανός διαιτητής Σάντσεθ Μαρτίνεθ και οι ξένοι διαιτητές του VAR με βάση την μέχρι τώρα εμπειρία εγγυώνται ένα δίκαιο παιχνίδι από πλευράς διαιτησίας.\nΗ εποχή του Παπαπέτρου, του Καζναφέρη, του Παππά, του Σπάθα, του Καλογερόπουλου, του Αρετόπουλο και τόσων άλλων τελείωσε…\nΌλα παίζονται πλέον στο χορτάρι. Εκεί αναμένεται να κριθεί και το ντέρμπι της Κυριακής, όπου η ομάδα του Φερέιρα πρέπει να αξιοποιήσει στο έπακρο όλα τα συγκριτικά της πλεονεκτήματά της και να κερδίσει ή τουλάχιστον να μην χάσει.\nΑκόμα και η ισοπαλία θα… κόψει τα πόδια των ανθρώπων του Ολυμπιακού και θα προκαλέσει προβλήματα και αλυσιδωτές αρνητικές αντιδράσεις στην ομάδα του Πειραιά.\nΓάτσης: «Ο ΠΑΟΚ είναι ανεβασμένος, προχωράμε βήμα βήμα»\nΟΤΑΝ ΓΡΑΦΕΙ Ο ΤΖΟΡΝΤΑΝ: Αυτή θα είναι η ενδεκάδα στη Λαμία!\nΆλλος ένας τελικός για τον ΠΑΟΚ, ίσως το πιο δύσκολο εκτός έδρας παιχνίδι του ΠΑΟΚ στην πορεία του για το...\nΙβάν Σαββίδης σε Μαρινάκη: «Επενδύστε και μην κλαίτε»


Όσκαρ Χίλιεμαρκ: Το… σουηδικό μοντέλο του Παναθηναϊκού! - PAOnea\nΑπό PAOnea Newsroom 1 Σεπ, 2017\nΚάποιοι θα σκεφτούν οικονομικές αναλύσεις. Άλλοι, κατασκευές από τα ΙΚΕΑ! Η αλήθεια, όμως, είναι ότι ο Παναθηναϊκός έχει καθιερώσει το δικό του σουηδικό μοντέλο και ο Όσκαρ Χίλιεμαρκ είναι ένα ακόμα!\nΟι υπόλοιποι είχαν σταματήσει να φοράνε αυτό το απαίσιο, καταπιεστικό κράνος για το ποδήλατο από τα 13 τους. Εγώ συνέχισα να το φοράω μέχρι που τελείωσα το λύκειο. Οι φίλοι μου πάντα έπιναν και μεθούσαν, προσπαθούσαν να με πείσουν να πιω κι εγώ. Είχα, όμως, στο μυαλό μου τη φωνή των γονιών μου. «Μπορείς να κάνεις αυτό που θες. Η επιλογή είναι δική σου, όμως δεν χρειάζεσαι το αλκοόλ για να περάσεις καλά».\nΗ ιστορία μας μεταφέρει σε μια κωμόπολη της Σουηδίας στην πρώτη δεκαετία της χιλιετίας. Πόση ίντριγκα θα μπορούσε να έχει; Πόση, πραγματικά, περιμένατε ότι θα είχε; Η επανάσταση των εφήβων εκεί ήταν λίγο αλκοόλ παραπάνω, το οποίο πάντα θα έπρεπε να προμηθεύονται στα κρυφά. Οι κακές παρέες θα ήταν εκείνες που κάποιο βράδυ έκαναν μυστικά τσιγάρο και έψαχναν τρόπους μετά να διώξουν τη μυρωδιά. Και ο περίεργος τύπος, το φυτό ή ο… μαμάκιας, εκείνος που έκανε προπόνηση με τον μπαμπά του και φορούσε το κράνος του στο ποδήλατο.\nΤο Γκισλάβντ αριθμεί κάτι παραπάνω από 10.000 κατοίκους και προφανώς δεν προσφέρει πολλές επιλογές στα παιδιά που μεγαλώνουν εκεί. Τα σπορ, κάθε είδους σπορ όμως, είναι η βασικότερη απασχόληση σε ένα χωριό που έγινε γνωστό παγκοσμίως χάρη στα λάστιχα αυτοκινήτων, τα οποία για χρόνια παράγονταν εκεί. Ο Όσκαρ Χίλιεμαρκ είναι μια περίπτωση υπερκινητικού παιδιού, που θα δοκίμαζε τα πάντα για να σκοτώσει την ώρα του. Και κυρίως θα δοκίμαζε αθλήματα και τα… ρούχα του θείου του.\nΚάποιοι τον κοιτούν με θαυμασμό μετά από κάθε ματς. Αναρωτιούνται πως αντέχει να τρέχει ακόρεστα για 90 λεπτά. Θα θυμηθούν και αναμφίβολα θα αναφέρουν το γκολ στις καθυστερήσεις του αγώνα με την Τουρκία που χάρισε το Euro κάτω των 21 ετών στη Σουηδία το 2015. Ο Όσκαρ προσπαθεί να απαντήσει με τα τετριμμένα. Ναι, χρειάζεται σκληρή δουλειά. Ναι, χρειάζονται θυσίες. Ναι, πρέπει να προπονείσαι ασταμάτητα. Αλλά ας είμαστε ειλικρινείς. Και ο ίδιος δεν μπορεί να το κρύψει, άλλωστε.\n«Θεωρώ ότι είναι στο dna μου. Πάντα είχα περισσότερη αντοχή από τους υπόλοιπους και πάντα είχα καλά πνευμόνια. Δεν χρειάστηκε να κάνω και πολλά», παραδέχεται. Ας αποκωδικοποιήσουμε, λοιπόν, αυτό το χαρισματικό γενετικό κώδικα. Ο πατέρας του ήταν στην ελίτ του σουηδικού αθλητισμού στο τρέξιμο και στο σκι. Ο αδερφός του πατέρα του έπαιζε ποδόσφαιρο. Ο αδερφός της μητέρας του έπαιζε ποδόσφαιρο. Ο παππούς του έπαιζε χόκεϊ. Οι μικρότερες αδερφές του ασχολούνται με τον αθλητισμό και πάει λέγοντας…\n«Κληρονόμησα τα καλύτερα και από τις δύο πλευρές», θα προσθέσει περήφανος απαριθμώντας τα σπορ που έκανε από παιδί. «Δοκίμασα ό,τι μπορείτε να φανταστείτε. Γκολφ, τένις, χόκεϊ σε κλειστό χώρο, χόκεϊ επί πάγου, τρέξιμο, ποδόσφαιρο. Το χόκεϊ επί πάγου και το ποδόσφαιρο ήταν εκείνα που με έλκυαν περισσότερο και εντέλει η επιλογή ήταν εύκολη». Ο πατέρας του, ενίοτε και προπονητής του, κομπάζει όταν μιλάει για τις περισσότερες από χίλιες ώρες που περνούσε ο γιος του στο γήπεδο. Όπως κομπάζει και ο Όσκαρ όταν αναφέρεται στις μαθητικές του επιδόσεις.\n«Θα μπορούσες να με χαρακτηρίσεις λίγο «φυτό». Διάβαζα πολύ και είχα καλούς βαθμούς. Δεν είναι ότι μου άρεσε το σχολείο. Ήταν ότι ήθελα να έχω επιλογές στη ζωή μου. Ο πατέρας μου, όπως και οι θείοι μου, τελείωσαν το γυμνάσιο, ωστόσο δεν ήταν όσο συγκεντρωμένοι έπρεπε για να κάνουν το τελευταίο βήμα. Γι’ αυτό και πάντα μου έλεγαν: «Κάνε το καλύτερο για να έχεις τις δικές σου ευκαιρίες». *\nΟι εκπαιδευτικές του επιλογές έρχονταν ταυτόχρονα με τις αθλητικές. Το χόκεϊ τόν είχε, ήδη, πάει μακριά. Είχε φτάσει στην Εθνική ομάδα της ηλικίας του, πριν αποφασίσει ότι θα βάλει τα πατίνια του στο ράφι και θα ασχοληθεί μόνο με το ποδόσφαιρο. Τότε, ήρθαν οι υποτροφίες. Ο Όσκαρ επισκέφτηκε την Καλμάρ και την Τζουργκάρντεν, πριν αποφασίσει να πάει στο ανώτερο γυμνάσιο του Μπόρας και να παίξει στην Έλφσμποργκ. Και τότε, σε ηλικία 15 ετών, ήταν που όλες οι συμβουλές του Νίκλας και της Λένα αποδεικνύονταν τόσο, μα τόσο σωστές.\n«Εδώ που βρίσκομαι σήμερα, το χρωστάω κατά ένα 50% σε εκείνους. Εκείνοι μού έδειχναν τι ευκαιρίες μπορώ να έχω στη ζωή μου. Το αντιλαμβάνομαι τώρα που η μικρή μου αδερφή είναι 15 ετών και με ρωτάει αν αξίζει να ακούει τις συμβουλές τους. «Ναι, αξίζει. Κάθε φορά», της απάντησα».\nΟι γονείς του δεν προσπάθησαν να του επιβάλλουν τον αθλητισμό, δεν προσπάθησαν να του επιβάλλουν τη μόρφωση, δεν προσπάθησαν καν να του επιβάλλουν πώς θα ντύνεται. Αυτό το τελευταίο, άλλωστε, είναι από τους συχνότερους καυγάδες ανάμεσα σε μικρά παιδιά και στους γονείς τους. Κι αλίμονο αν προσπαθούσαν να βάλουν το γιο τους σε καλούπια.\nΟ Όσκαρ τα αποφεύγει μέχρι και σήμερα. Δε θέλει να βλέπει τατουάζ και παγιωμένα μοτίβα ποδοσφαιρικής κουλτούρας. Ντύνεται διαφορετικά. Μιλάει για το ροζ κουστούμι που έχει στην αποθήκη του και δεν έχει τολμήσει ακόμα να φορέσει. Ένα αναδειχθεί ο πιο καλοντυμένος άντρας στη Σουηδία. Έχει κάνει πολλές φωτογραφήσεις μόδας. Αναδεικνύει και εκπροσωπεί ένα διαφορετικό στυλ. Ένα στυλ που υιοθέτησε από μικρό παιδί. «Ο θείος μου είχε ένα μαγαζί στο Γκισλάβντ και όποτε είχα χρόνο πήγαινα εκεί και έπαιζα με τα ρούχα. Θέλω μια μέρα να ασχοληθώ με τη μόδα», εξομολογείται χωρίς να ντρέπεται που ένας στυλιστικός τίτλος τον εξιτάρει το ίδιο με έναν αθλητικό.\n«Μόλις έμαθα ότι αναδείχθηκα ο πιο καλοντυμένος άντρας πήδηξα από τη χαρά μου σαν μικρό παιδί. Για μένα η μόδα είναι σαν το ποδόσφαιρο. Εμπνέεσαι από όσα βλέπεις γύρω σου, αλλά πρέπει να έχεις το δικό σου στυλ». Κι αυτό το στυλ, το ποδοσφαιρικό αυτή τη φορά, θα τον πήγαινε μακριά…\nΗ κορυφή της Ευρώπης!\nΤο σύνδρομο της μικρής του πόλης, θα ακολουθούσε τον Όσκαρ Χίλιεμαρκ στην επόμενη φάση της καριέρα του. Όταν είσαι το ένα παιδί που θα τα καταφέρει, μπορείς εύκολα να νιώσεις ξεχωριστός. «Όταν υπέγραψα στην Έλφσμποργκ σκέφτηκα κατευθείαν «ωραία, σύντομα θα παίξω στην πρώτη ομάδα», θυμάται και συμπληρώνει: «Μετά, κατεβήκαμε από το γραφείο στο κλειστό γήπεδο και είχα 70 παιδιά που είχαν, ήδη, προτεραιότητα έναντι εμού. Τότε ξέρεις: Πρέπει να δουλέψεις σκληρά».\nΗ δουλειά δεν τον τρόμαξε και το ταλέντο του ήταν, ούτως ή άλλως, ξεχωριστό. Μόλις ένα χρόνο μετά την πρώτη του επαγγελματική σεζόν, η Τζένοα και η Μπριζ ενδιαφέρθηκαν να τον αποκτήσουν. Η Έλφσμποργκ απλώς αδιαφόρησε. Δε θα έκανε, όμως το ίδιο και το 2013 στα 2,2 εκ. ευρώ της Αϊντχόβεν και στις 4 Ιανουαρίου ο Όσκαρ έφευγε για μια νέα πρόκληση. Στην Ολλανδία θα πήγαιναν όλα καλά. Σχεδόν καλά, αφού μιλάμε για έναν ποδοσφαιριστή που ήταν ακόμα 21 ετών. Είχε μια γεμάτη σεζόν με συμμετοχές σε όλες τις διοργανώσεις, ωστόσο μετά από ενάμιση χρόνο ένα παλιό πρόβλημα ήρθε να τον βρει.\n«Από 16 ετών είχε πρόβλημα στα ισχία μου. Υπήρχε ένα υπερμέγεθες κόκκαλο που προκαλούσε τριβή. Είχα συνηθίσει στον πόνο, όμως το καλοκαίρι το ένιωσα πιο ισχυρό από ποτέ. Δεν μπορούσα να κινηθώ και αποφασίσαμε να κάνω την επέμβαση. Χειρουργήθηκα και στα δύο ισχία και γνωρίζαμε ότι υπήρχε κίνδυνος να χάσω όλη τη σεζόν. Τελικά, πήγαν όλα καλά, γύρισα και εγκαίρως και μπορώ να κινηθώ πιο άνετα».\nΌλα πήγαν καλύτερα από καλά. Ο Όσκαρ έπαιξε ξανά τον Ιανουάριο και ήταν στην Εθνική ομάδα κάτω των 21 ετών που το καλοκαίρι του 2015 θα σόκαρε την Ευρώπη και θα άλλαζε τη μοίρα της. Στην Τσεχία, οι Σκανδιναβοί θα κατακτήσουν το Euro και ο άσος του Παναθηναϊκού ως αρχηγός θα είναι εκείνος που θα σηκώσει την κούπα! Το όνομά του, πλέον, θα ακούγεται σε ολόκληρη την Ευρώπη!\nΈνας καφές στη Σικελία!\nΣτην εικόνα προστίθεται τώρα και η Έλιν. Και πολύ άργησε, αφού η ιστορία αγάπης τους είναι αρκετά δημοφιλής για τα μίντια. Ο Όσκαρ τη γνώρισε στα social media. Είδε μια φωτογραφία της στο instagram ενώ ήταν ακόμα στην Ολλανδία και κατευθείαν ήθελε να τη γνωρίσει. Είδε και δεύτερη, είδε και τρίτη και για να μην το κουράζουμε έκανε ό,τι κάθε φανατικός των κοινωνικών δικτύων, θα έπραττε. Έγινε… stalker της! «Η αλήθεια είναι ότι αφού γίναμε ζευγάρι συζητήσαμε μήπως θα έπρεπε να βρούμε μια διαφορετική ιστορία για το πώς γνωριστήκαμε»,αυτοσαρκάζεται όμως τουλάχιστον η αυθεντικότητα έγκειται στο πως την πλησίασε.\n«Της έστειλα μήνυμα στο Facebook», λέει και προφανώς δεν είναι αυτή η πρωτοτυπία του. «Σκέφτηκα ότι όλα τα όμορφα κορίτσια παίρνουν μηνύματα που τους λένε πόσο ωραίες είναι. Οπότε της έγραψα: «Πώς πάνε οι προετοιμασίες για τα Χριστούγεννα;» Λες και γνωριζόμασταν χρόνια. Κι έτσι κέντρισα το ενδιαφέρον της». Ο Όσκαρ συνέχισε το φλερτ, τόλμησε χωρίς πρόσκληση να πάει να τη βρει και στο τέλος το… πήρε το κορίτσι. «Το χειρότερο που μπορούσε να μου συμβεί ήταν να μου πει όχι. Ε, δεν είχα τίποτα να χάσω».\nΟι δυο τους έκτοτε είναι αχώριστοι. Μαζί έμεναν στη Σικελία, απολάμβαναν τον καλύτερο καφέ της Ιταλίας, γνήσιες καρμπονάρα, λίγο λευκό ή κόκκινο κρασί και το σπίτι στην πλευρά της πόλης που… ελέγχεται από τη Μαφία. Ναι, δεν ήταν όλα εύκολα στην προσαρμογή ενός Σουηδό στη Νότια Ιταλία και συγκεκριμένο στο Παλέρμο. «Τις πρώτες μέρες σταμάτησα στο φανάρι και εμφανίστηκαν τρεις-τέσσερις άνθρωποι για να καθαρίσουν τα τζάμπα. «Πού έχω έρθει;», αναρωτήθηκα. Όλα τα αυτοκίνητα στην πόλη είναι γρατζουνισμένα και δεν μπορείς να κυκλοφορήσεις με καλό αμάξι γιατί θα στο χαράξουν».\nΔεν ήταν μόνο αυτό. Ήταν και το αμιγώς ποδοσφαιρικό. «Οι άνθρωποι γίνονται επιθετικοί. Περπατάς και σου λένε «δεν αξίζεις τίποτα. Είσαι άχρηστος, είσαι ο χειρότερος». Παρά τις δυσκολίες προσαρμογής ξεκίνησε εντυπωσιακά και όταν τα δύο του γκολ τον Σεπτέμβριο του 2015 κέρδισαν τη Μίλαν, ο ίδιος είδε τις μεγαλύτερες ομάδες να ερίζουν για την απόκτησή του. «Υπήρχε ενδιαφέρον, αλλά ο πρόεδρος δεν είχε κανένα σκοπό να ακούσει. Έλεγε στον μάνατζερ μου πως και δέκα εκατομμύρια ευρώ να του δώσουν δεν τον ενδιαφέρει».\nΚάπως έτσι ήρθε η φθορά σε ένα δεδομένα δύσκολο ποδοσφαιρικό περιβάλλον, όπως ήταν η Παλέρμο του Μαουρίτσιο Ζαμπαρίνι, που άλλαζε προπονητές κάθε 15 μέρες και αργότερα του ακόμα πιο ιδιότροπου Πολ Μπακαλίνι. Ο δανεισμός στην Τζένοα δεν έφερε το αποτέλεσμα που αμφότερες οι πλευρές προσδοκούσαν και το παιδί-θαύμα του σουηδικού ποδοσφαίρου έπρεπε να βρει έναν τρόπο να κάνει επανεκκίνηση. Στην Αθήνα, όπου φτάνει σήμερα, θα έχει την ευκαιρία του. Μόνο μην ψάξει ποδηλατοδρόμο για να κάνει την επανάστασή του…\n* Στο σουηδικό σύστημα εκπαίδευσης, το σχολείο είναι υποχρεωτικό ως το γυμνάσιο σε ηλικία 15-16 ετών και ακολούθως έρχεται η τριετία με το ανώτερο γυμνάσιο, πριν το πανεπιστήμιο.\nElin WassSuper LeagueΑφιερώματα\nΠήρε το ιστορικό νούμερο «10» του Ζέκα ο Μουνιέ\nΧίλιεμαρκ: «Μεγάλο βήμα για μένα ο Παναθηναϊκός» (VIDEO)


Επιλέξτε «Safari» > «Επεκτάσεις Safari» και μετά δείτε τις διαθέσιμες επεκτάσεις στο App Store. Όταν βρείτε μία που θέλετε, κάντε κλικ στο κουμπί που εμφανίζει «Λήψη» ή την τιμή και μετά κάντε ξανά κλικ στο κουμπί για εγκατάσταση ή αγορά της επέκτασης.\nΕπιλέξτε «Safari» > Προτιμήσεις, κάντε κλικ στις «Επεκτάσεις» και μετά κάντε ένα από τα εξής:\nΣημείωση: Λαμβάνετε μια προειδοποίηση αν ενεργοποιήσετε μια επέκταση που είναι γνωστή να καθυστερεί την περιήγηση.\nΗ εγκατάσταση εφαρμογών και η ενεργοποίηση ή η απενεργοποίησή τους ενδέχεται να πραγματοποιηθούν άμεσα ή όταν μεταβείτε σε νέα ιστοσελίδα ή ανανεώσετε την τρέχουσα ιστοσελίδα.\nΣημαντικό: Την πρώτη φορά που ανοίγετε το Safari, λαμβάνετε προειδοποιήσεις γα επεκτάσεις που καθυστερούν την περιήγηση ή που δεν υποστηρίζονται πλέον:\nΕπεκτάσεις με υπογραφή προγραμματιστών .safariextz-style (legacy): Οι επεκτάσεις δεν φορτώνουν και δεν εμφανίζονται πλέον στις προτιμήσεις για το Safari. Δεν μπορείτε να τις ενεργοποιήσετε.\nΔείτε επίσηςΠροτιμήσεις App Store


Πρωτοχρονιάτικο μήνυμα του Δημάρχου Καρδίτσας Φώτη Αλεξάκου - Δήμος Καρδίτσας\nΠρωτοχρονιάτικο μήνυμα του Δημάρχου Καρδίτσας Φώτη Αλεξάκου\nΣτο κατώφλι του νέου χρόνου θα ήθελα να σας απευθύνω τις ευχές μου για υγεία, προσωπική και οικογενειακή ευτυχία και προκοπή.\nΓια περισσότερη προσπάθεια, όλων μας, για το κοινό καλό.\nΓια περισσότερη αλληλεγγύη, διάθεση για προσφορά, κατανόηση και θέληση για συνεργασία. Με περισσότερη καλόπιστη κριτική και λιγότερη καχυποψία.\nΕίναι πράγματα που τα έχουμε όλοι μας ανάγκη για να προχωρήσουμε μπροστά. Είναι ο τρόπος για να δημιουργήσουμε θετικά αποτελέσματα και να τα απολαύσουμε ως μονάδες και ως Δήμος.\nΗ χρονιά που υποδεχόμαστε είναι και χρονιά αξιολόγησης του έργου μας. Ως Δημοτική Αρχή Καρδίτσας στεκόμαστε απέναντί σας και σας κοιτάμε στα μάτια, έχοντας καταγράψει μια πορεία, κατά την οποία ουδέποτε παραβήκαμε τις αρχές που είχαμε διακηρύξει και κάναμε μία μεγάλη προσπάθεια να υλοποιήσουμε αυτά που σας είχαμε υποσχεθεί και μας τιμήσατε με την ψήφο σας.\nΝοικοκύρεμα του Δήμου, οικονομική ανάκαμψη, ίση μεταχείριση όλων των Δημοτών, τήρηση των νόμων, διεκδίκηση κάθε δυνατής προοπτικής για μεγάλα έργα – που καταλήγει στο μεγαλύτερο πρόγραμμα ενταγμένων έργων από καταβολής δήμου – και βελτίωση της καθημερινότητας. Τα τηρήσαμε μέχρι κεραίας. Με πολιτικό, πιθανόν κόστος σε κάποιες περιπτώσεις, αλλά χωρίς παλινδρομήσεις και οπισθοχωρήσεις. Νιώθουμε δικαιωμένοι και από το αποτέλεσμα και από την δική σας αναγνώριση της προσπάθειας μας.\nΣτην προσπάθεια να γίνει ο Δήμος μας καλύτερος κάναμε και ανθρώπινα λάθη, τα οποία αναγνωρίζουμε και ειλικρινά χαιρόμαστε όταν οι δημότες και ασκούν κριτική βελτιώνοντας την οπτική μας, συμμετέχοντας οι ίδιοι στην επίλυση των προβλημάτων.\nΜε αυτές τις σκέψεις ξεκινάμε το 2019 που είμαστε βέβαιοι ότι θα έχει ακόμα καλύτερα αποτελέσματα για τον Δήμο Καρδίτσας, ως απόρροια της δουλειάς που έγινε τα προηγούμενα χρόνια.\nΣας υποσχόμαστε δε ότι στο εναπομείναν διάστημα, θα διατηρήσουμε με κάθε τρόπο το ήπιο κλίμα και δεν θα υποκύψουμε στις σειρήνες του λαϊκισμού, αφού για μας ο Δήμος Καρδίτσας και οι δημότες του είναι πάνω απ’ όλα και το έργο που αρχίσαμε θα το συνεχίσουμε με την ίδια διάθεση, την ίδια νοοτροπία και χωρίς να διαπραγματευτούμε αρχές και πιστεύω.


Continental tour: Βαν Νίκερκ και οι 800αρες ξεχώρισαν - SPORTSFEED\nΤο 800αρι των γυναικών στο μίτινγκ της Μπελιτζόνα, η επανεμφάνιση του Γουέιντι Βαν Νίκερκ και η ρεβάνς που πήρε ο Ντάνιελ Σταλ στη δισκοβολία στο μίτινγκ του Ζάγκρεμπ, ξεχώρισαν σήμερα.\nΜπελιτζόνα, Bronze – Continental tour\nΣτο μίτινγκ της Μπελιτζόνα η πρώτη κούρσα του Βαν Νίκερκ και το 800αρι γυναικών ξεχώρισαν. Ο Νοτιοαφρικανός δρομέας έτρεξε τα 400μ σε επίσημη κούρσα για πρώτη φορά μετά το 2017 και με 45.58 ήταν νικητής, παρ’ ότι έκανε έναν μουδιασμένo αγώνα. Στα 800μ τέσσερις αθλήτριες κατάφεραν να τερματίσουν σε χρόνο καλύτερο των 2′ ενώ η νικήτρια της κούρσας, Χίνε Χέντα, ξεχώρισε αφού σημείωσε την κορυφαία επίδοση στον κόσμο (ήταν 1:58.63 από τη Τζέμα Ρίκι) τερματίζοντας σε 1:58.10 (νέο ατομικό ρεκόρ). Τη Χέντα ακολούθησε η Σελίνα Μπούτσελ, από την Ελβετία, με 1:58.37 ενώ τρίτη ήταν η επίσης Ελβετίδα Λόρι Χόφμαν με 1:58.50, σπώντας για πρώτη φορά στην καριέρα της το φράγμα των 2 λεπτών. Τέταρτη τερμάτισε η Βρετανίδα Τζέμα Ρίκι με 1:58.87.\nΣτα 100μ με εμπόδια η Ολλανδή Ναντίν Βίσερ τερμάτισε σε 12.79 (0.0), συνεχίζοντας την καλή σεζόν που κάνει φέτος. Σε χρόνο κάτω των 13 δευτερολέπτων τερμάτισε και η Ιταλίδα Λουμινόζα Μπολιόλο (12.83). Στα 400μ με εμπόδια η Ελβετίδα Φέμκε Μπολ ήταν νικήτρια με 54.33 ενώ και η συμπατριώτισσά της Λέα Σπρούνγκερ σημείωσε επίδοση καλύτερη των 55 δευτερολέπτων, με 54.98.\nΣτο 100αρι των γυναικών η Ελβετίδα Άγια Ντελ Πόντε με 11.19 (-0.5) τερμάτισε πρώτη ενώ ο Νοτιοαφρικανός Ακάνι Σιμπίνε επικράτησε στον αντίστοιχο αγώνα των ανδρών με 10.02 (-0.2).\nΣτο μήκος των ανδρών, ο Νορβηγός Κρίστιαν Πούλι νίκησε τον παγκόσμιο πρωταθλητή της Ντόχα, Τάτζαϊ Γκέιλ, αλλά και τον Νοτιοαφρικανό πρωταθλητή Ράσγουελ Σαμάι. Με 8.08μ (+0.6) ο Πούλι ήταν πρώτος και ακολούθησε ο Σαμάι με 8.04 (0.0) και ο Γκέιλ με 7.99μ (+0.2). Στο επί κοντώ γυναικών η Μικαέλα Μέιγερ από τη Σουηδία ξεπέρασε τα 4.70μ και ήταν νικήτρια του αγώνα. Δεύτερη με 4.60μ ήταν η Ελβετίδα Αντζέλικα Μόζερ.\nΖάγκρεμπ, Gold – Continental tour)\nΣτο μίτινγκ που διεξήχθη στο Ζάγκρεμπ, ο δισκοβόλος Ντάνιελ Σταλ πήρε τη ρεβάνς από το Λιθουανό Άντριους Γκούντζιους αφού ο Σουηδός με 68.887μ έκανε νέο ρεκόρ αγώνα και ήταν νικητής. Ο Γκούντζιους έμεινε δεύτερος με 68.22μ. Στη δισκοβολία των γυναικών η Σάντρα Πέρκοβιτς επικράτησε με 64.67μ (έχει φετινό ρεκόρ στα 65.93μ).\nΗ Γιούλια Λεβτσέκο στο ύψος των γυναικών ήταν πρώτη με 1.93μ ενώ συνέχισε στα 2μ, έχοντας μείνει μόνη στον αγώνα, αλλά είχε τρία άκυρα άλματα και η Σουηδέζα Κάντι Σανιά ισοφάρισε το ατομικό της ρεκόρ στο μήκος με 6.92μ.\nΠολύ καλό 800αρι από τον Ντάνιελ Ρόουντεν που κέρδισε με 1:44.09 κάνοντας επίσης ατομικό ρεκόρ και την κορυφαία επίδοση στην Ευρώπη για το 2020.\nΣτα 110μ με εμπόδια ανδρών ο Γάλλος Βιλχέμ Μπελοσιάν τερμάτισε πρώτος με 13.32 (0.0) και στα 100μ γυναικών η Αμερικανίδα Πέιτον Τσάντγουικ νίκησε με 13.01 (-0.1). Στα 400μ ανδρών ο Λούκα Γιάνετζιτς με 45.93 επικράτησε και στο αντίστοιχο αγώνισμα των γυναικών η Πολωνή Ναταλία Κάζμαρεκ με 54.78 τερμάτισε πρώτη.\nRelated Topics:continental tourζαγκρεμπΜίτινγκΜπελιτζόναΣτίβος\nΝέα κορυφαία επίδοση στο μήκος


healthreportaz.gr » Κίνδυνος για τα παιδικά ματάκια οι ψηφιακές οθόνες\nΥπάρχουν πολλοί λόγοι υγείας για να είναι οι γονείς προσεκτικοί με τη χρήση κινητών και τάμπλετ από τα παιδιά τους και ένας από αυτούς είναι η διαφύλαξη της όρασης. Σε μια προσπάθεια να βοηθήσει τους γονείς να κατανοήσουν καλύτερα τους πιθανούς κινδύνους για τα παιδιά, ο Παγκόσμιος Οργανισμός Υγείας εξέδωσε προσφάτως νέες οδηγίες στις οποίες συνιστά να μην ασχολούνται καθόλου με ψηφιακά μέσα τα παιδιά ηλικίας κάτω του 1 έτους. Όσον αφορά τα παιδιά ηλικίας 1 έως 4 ετών, συνιστά να μην υπερβαίνουν την 1 ώρα ημερησίως.\n«Οι μεγάλοι οφθαλμολογικοί οργανισμοί, όπως η Αμερικανική Ακαδημία Οφθαλμολογίας, δεν έχουν εκδώσει ειδικές κατευθυντήριες οδηγίες όσον αφορά την όραση. Αυτό όμως δεν σημαίνει ότι η ενασχόληση με τα ψηφιακά μέσα δεν μπορεί να επηρεάσει αρνητικά την οφθαλμολογική υγεία των παιδιών», λέει ο χειρουργός-οφθαλμίατρος Δρ. Αναστάσιος Κανελλόπουλος, ιδρυτής και επιστημονικός διευθυντής του Ινστιτούτου Οφθαλμολογίας LaserVision, καθηγητής Οφθαλμολογίας Πανεπιστημίου Νέας Υόρκης, NYU Medical School.


Έτσι ξεκινάει την τελευταία δεκαετία!\nΑρχική σελίδαΠοδοσφαιροΈτσι ξεκινάει την τελευταία δεκαετία!\nStathis K. Αυγούστου 03, 2021\nΗμέρα πρεμιέρας για τον ΠΑΟΚ η σημερινή (3/8) με τον Δικέφαλο να αντιμετωπίζει στις 21:45 την Μποέμιαν, στο πλαίσιο του 2ου προκριματικού γύρου του νεοσύστατου UEFA Europa Conference League.\nΤι έχουν κάνει όμως οι «ασπρόμαυροι» τα τελευταία 10 χρόνια στις ευρωπαϊκές τους πρεμιέρες, όπου όπως είναι λογικά είναι και τα πρώτα παιχνίδια της σεζόν;\nΟ ΠΑΟΚ κληρώνεται για δεύτερη φορά σε μία τριετία να παίξει κόντρα στην Βαλερένγκα, για τον 3ο προκριματικό γύρο του UEFA Europa League. Η ομάδα του Λάζλο Μπόλονι θα πάρει τη νίκη με 0-2 με τους Αντελίνο Βιεϊρίνια και Πάμπλο Γκαρσία να βρίσκουν δίχτυα στο 72′ και στο 90′ αντίστοιχα.\nΤην επόμενη χρονιά και λίγο πριν την εμπλοκή του Ιβάν Σαββίδη στην «ασπρόμαυρη» ΠΑΕ, ο ΠΑΟΚ κάνει πρεμιέρα στο Ισραήλ κόντρα στην Μπνέι Γιεχούντα και πάλι για τον 3ο προκριματικό του Europa League. Το παιχνίδι είχε την ίδια κατάληξη, αφού ο Δικέφαλος κέρδισε με 0-2 με το πρώτο γκολ να το πετυχαίνει ο Γιώργος Γεωργιάδης στο 62′ και το δεύτερο ο Στέφανος Αθανασιάδης δέκα λεπτά αργότερα.\nΠρεμιέρα για τον ΠΑΟΚ του Χουμπ Στέφενς στο γήπεδο της Τούμπας κόντρα στην Μέταλιστ, στο πλαίσιο του 3ου προκριματικού γύρου του Champions League με τον Δικέφαλο να γνωρίζει την ήττα με 0-2.\nΜε ένα γκολ στις καθυστερήσεις ο ΠΑΟΚ ηττήθηκε με 1-0 στο Κισινάου από την τοπική Ζιμπρού στο πρώτο παιχνίδι που έγινε για τα Play Off του Europa League.\nΚαι την επόμενη σεζόν ο Δικέφαλος με τον Ιγκόρ Τούντορ στον πάγκο του ξεκινάει με πολύ άσχημο τρόπο την σεζόν, αφού γνωρίζει την ήττα με 2-1 από την Λοκομοτίβα Ζάγκρεμπ, στο πρώτο παιχνίδι για τον 2ο προκριματικό γύρο του Europa League. Το γκολ των «ασπρόμαυρων» πέτυχε ο Ρόμπερτ Μακ στις καθυστερήσεις.\nΜέσα σε μία πενταετία ο ΠΑΟΚ βρίσκει και πάλι στον δρόμο του τον Άγιαξ σε αγώνα για τον 3ο προκριματικό γύρο του Champions League. Η ομάδα του Βλάνταν Ίβιτς ήρθε ισόπαλη με 1-1 και μάλιστα προηγήθηκε με εκπληκτικό γκολ του Τζάλμα Κάμπος στο 27ο λεπτό.\nΤο 2017 ο ΠΑΟΚ στα δύο παιχνίδι όπου κάθισε στον πάγκο ο Λούκα Στανόγεβιτς αντιμετώπισε στον 3ο προκριματικό γύρο του Europa League την Ολιμπίκ Ντόνετσκ και στο πρώτο παιχνίδι εκτός έδρας ο Δικέφαλος χωρίς να έχει καλή απόδοση πήρε ισοπαλία με 1-1 με γκολ του Πέντρο Ενρίκε στο 59′.\nΟι γκολάρες του Κάνιας στο 32′ και του Πρίγιοβιτς στο 80′ ήταν αρκετές ώστε να δώσουν στον ΠΑΟΚ προβάδισμα πρόκρισης με 2-1 κόντρα στην Βασιλεία σε ένα παιχνίδι το οποίο διεξήχθη στο πλαίσιο του 2ου προκριματικού γύρου του Champions League.\nΟ Νταμπλούχος Ελλάδας και Αήττητος Πρωταθλητής, ΠΑΟΚ υποδέχθηκε τον Άγιαξ για τον 3ο προκριματικό γύρο του Champions League και με τα γκολ του Άκπομ στο 32′ και του Μάτος στο 39′ ανέτρεψε το σκορ από το γκολ του Ζίγιεχ, όμως στο 57′ ο Χούντελααρ με τυχερό τρόπο ισοφάρισε σε 2-2 που ήταν και το τελικό αποτέλεσμα.\nΣε ένα πολύ περίεργο καλοκαίρι λόγω κορονοϊού, ο ΠΑΟΚ υποδέχεται στο πρώτο του επίσημο παιχνίδι την Μπεσίκτας στην Τούμπα για τον 2ο προκριματικό γύρο του Champions League σε νοκ-άουτ παιχνίδι και με δύο γκολ του Τζόλη στο 7′ και στο 24′ και ένα γκολ του Πέλκα στο 30′ έδωσαν την πρόκριση στην ομάδα του Αμπέλ Φερέιρα με 3-1.


Κύκλωμα μαστροπών: Η κατάθεση της μαθήτριας Λυκείου: «Μου πρότειναν να παίξω σε βιντεοκλίπ» | HuffPost Greece\n21/03/2019 13:39 EET\nΚύκλωμα μαστροπών: Η κατάθεση της μαθήτριας Λυκείου: «Μου πρότειναν να παίξω σε βιντεοκλίπ»\nΟλα άρχισαν από μία γνωριμία σε κλαμπ στο κέντρο της Αθήνας.\nManuelVelasco via Getty Images\nΤον τρόπο με τον οποίο συνδέθηκε με το κύκλωμα μαστροπών που εξαρθρώθηκε από την Ασφάλεια, περιγράφει στην κατάθεσή της η 17χρονη μαθήτρια Λυκείου, η οποία βρίσκεται ανάμεσα στις γυναίκες που εκδίδονταν για λογαριασμό της εγκληματικής οργάνωσης.\nΣτην κατάθεσή της αναφέρει ότι όλα ξεκίνησαν από μία γνωριμία σε κλαμπ στο κέντρο της Αθήνας: «Πριν από περίπου ένα χρόνο γνώρισα έναν άνδρα. Είχα πάει με τις φίλες μου σε ένα κλαμπ. Εκείνος μου στη στήθηκε ως Τ... Είναι αλλοδαπός, ηλικίας 31 ετών, περίπου αδύνατος με μαύρα μαλλιά. Ο Τ… εργαζόταν σε εκείνο το μαγαζί ως PR (δημόσιες σχέσεις). Κατά τη διάρκεια της βραδιάς, ο Τ… ερχόταν συνέχεια και μου μιλούσε για τον εαυτό του.\nΣυγκεκριμένα μου ανέφερε πως έχει πολλές γνωριμίες με διάσημους, ξέρει πρόσωπα και πράγματα και ότι έχει αρκετά χρήματα. Μου μιλούσε συνέχεια για τον εαυτό του. Μετά από μέρες μου ζήτησε να συναντηθούμε. Εγώ σχετικά και του έδωσα μια διεύθυνση κοντά στο σπίτι που διαμένω για να συναντηθούμε εκεί. Δεν πήγαμε σε κάποιο μαγαζί κάναμε βόλτες με το αυτοκίνητο και μιλούσαμε. Βγαίναμε συνήθως απογευματινές ώρες και καθόμασταν από τις 17.00 μέχρι τις 21.00 γιατί ήθελα να είμαι νωρίς σπίτι επειδή την επόμενη ημέρα είχα σχολείο.\nΣυνήθως ο Τ… μου έλεγε για τη μεγάλη ζωή που κάνει με τους πλούσιους. Σε μια από τις συναντήσεις μας, μου πρότεινε να παίξω σε ένα καινούργιο βιντεοκλίπ.\nΤα γυρίσματα θα γίνονταν την 2-4-2018. Το πρωί εκείνης της ημεράς ήρθε και με πήρε ο Τ… και μέσα στο αυτοκίνητο ήταν και άλλες δυο κοπέλες που θα συμμετείχαν στο βιντεοκλίπ. Αρχικά πήγαμε στην οικία του Τ…, ο οποίος κάτι είχε ξεχάσει. Ο Τ… στάθμευσε το αυτοκίνητο σε μια κεντρική οδό, η οποία καταλήγει στη Κόρινθο αλλά δεν γνωρίζω την ονομασία της. Κατέβηκε από το αυτοκίνητο και πήγε με τα πόδια μόνος του στο σπίτι ενώ εμείς παραμείναμε στο αυτοκίνητο και περιμέναμε».\n«Μετά τα γυρίσματα πήγαμε σε ένα φίλο του για να πληρωθεί… Μια από τις επόμενες φορές που πήγαμε στο σπίτι του, εκεί ο φίλος του με ρώτησε πόσο χρόνων είμαι εγώ είπα 17 και πως κλείνω τα 18 σε ένα μήνα, αυτός δεν μου ζήτησε ταυτότητα αλλά ούτε και εγώ έχω βγάλει μέχρι τώρα. Του είπα ψέματα πως τον Δεκέμβριο του 2018 θα κλείσω τα 18. Πήγαμε στο σπίτι του Τ… όπου εκεί, παρουσία του Τ… μου πρότεινε να εργαστώ ως εκδιδόμενη για λογαριασμό του. Συγκεκριμένα μου είπε πως είναι ιδιοκτήτης της ιστοσελίδας και για λογαριασμό του δουλεύουν περίπου 30 κοπέλες, οι οποίες έχουν δικό τους οδηγό. Εγώ ρώτησα τι είδους ιστοσελίδα είναι αυτή και μου είπε πως είναι ιστοσελίδα συνοδών, όπου πραγματοποιούνται ερωτικά ραντεβού με πελάτες. Στη συνέχεια μου είπε πως αν δεχόμουν τη πρόταση του θα κάναμε μια γυμνή φωτογράφιση για να αναρτηθούν οι φωτογραφίες μου στην ιστοσελίδα. Μου ανέφερε πως στην ιστοσελίδα δεν θα φαινόταν το πρόσωπό μου».\nPLUS: κύκλωμα μαστροπία


Το πυροβολικό του Αυγούστου\nΑρχική » Άρθρα » Το πυροβολικό του Αυγούστου\nΔημοσιεύτηκε από economia 03/09/2019 0 Σχόλια The Economist,\nΟ εμπορικός πόλεμος κλιμακώνεται και η ομίχλη του μετώπου πυκνώνει\nΟ Κλάουζεβιτς (ο Πρώσος θεωρητικός των συγκρούσεων) δεν είχε γράψει ποτέ για συναλλαγματικό πόλεμο. Όμως κάποιοι από τους σημερινούς διαμορφωτές πολιτικής βλέπουν την τωρινή κατάσταση με όρους Κλάουζεβιτς: τη θεωρούν συνέχιση της εμπορικής πολιτικής με άλλα μέσα. Έτσι πάντως είδε η κυβέρνηση Τραμπ την απόφαση της Κίνας, στις 5 Αυγούστου, να αφήσει το νόμισμά της να υποχωρήσει πέραν της ισοτιμίας των 7 γιουάν/δολάριο για πρώτη φορά μετά το 2008. Μπορεί να είναι αυθαίρετο, όμως αυτό το κατώφλι είχε αποκτήσει πελώρια συμβολική σημασία για τους χειριστές των αγορών συναλλάγματος, τους διαμορφωτές οικονομικής πολιτικής και τους υπεύθυνους των funds. Έχασαν όλοι τα λόγια τους.\nΤο Υπουργείο Οικονομικών των ΗΠΑ δεν άργησε να κάνει λόγο για «χειραγώγηση του νομίσματος» από πλευράς Κίνας – καταγγελία που δεν έχει στρέψει έναντι άλλης χώρας εδώ και 25 χρόνια. Η Κίνα, σύμφωνα με την ανάγνωση των Αμερικανών, καθιστά το νόμισμά της φθηνότερο ώστε να κερδίσει αθέμιτο ανταγωνιστικό πλεονέκτημα, σε αντίποινα στην αιφνίδια απόφαση του προέδρου Τραμπ να επιβάλει νέους δασμούς ύψους 10% σε κάπου 300 δισ. δολαρίων εισαγωγές κινεζικών προϊόντων.\nΚάπου εκεί τερματίστηκαν οι ελπίδες των επενδυτών για ένα ήρεμο καλοκαίρι. Τέλη Ιουλίου, η κεντρική τράπεζα των ΗΠΑ είχε μειώσει τα επιτόκιά της ώστε να προλάβει ενδεχόμενο υποχώρησης του –αξιοσέβαστου– ρυθμού ανάπτυξης της αμερικανικής οικονομίας και οι εντάσεις στη σκηνή του διεθνούς εμπορίου «είχαν καταλαγιάσει», σύμφωνα με τον πρόεδρο της Fed Τζερόμ Πάουελ. Μετά όμως την πτωτική κίνηση του γιουάν, τα αμερικανικά χρηματιστήρια έζησαν τη χειρότερη μέρα του χρόνου. Τα νομίσματα των αναδυόμενων αγορών (το βραζιλιάνικο ρεάλ, η ινδική ρουπία, το νοτιοαφρικανικό ραντ) υποχώρησαν. Η τιμή του αργού Brent κατέρρευσε κάτω από τα 60 δολάρια το βαρέλι, ενώ των αξιών καταφυγίου, όπως του χρυσού, εκτοξεύθηκε.\nΗ ίδια αναζήτηση ασφάλειας ώθησε τις αποδόσεις των 10ετών αμερικανικών ομολόγων στο 1,7% – στοίχημα των επενδυτών ότι η Fed θα αναγκασθεί να περικόψει ακόμη περισσότερο τα επιτόκιά της ώστε να αποτρέψει ύφεση.\nΣτα θέματα πολέμου και ειρήνης, οι χώρες οφείλουν να είναι προετοιμασμένες για το χειρότερο. Όμως, οι προετοιμασίες μπορεί να εκλαμβάνονται και ως προκλήσεις. Επιτρέποντας στο γιουάν να υποχωρήσει, η Κίνα έδειξε ότι είναι έτοιμη για έναν εμπορικό πόλεμο διαρκείας. Αλλιώς, θα ήταν υποχρεωμένη να αμύνεται, τηρώντας ένα αυθαίρετο επίπεδο ισοτιμίας απέναντι στο δολάριο κάθε φορά που οι ΗΠΑ θα έπαιρναν επιθετική στάση. Όμως η κίνηση αυτή καθιστά ακόμη πιθανότερη πρόσθετη επιθετικότητα. Και οι δυο πλευρές αλληλοκαταγγέλλονται για το ποιος ξεκίνησε τον καυγά.\nΗ Κίνα είχε αυξήσει τους δασμούς της μόνον εις απάντηση των αμερικανικών αυξήσεων, που προηγήθηκαν. Όμως οι ΗΠΑ θεωρούν τη δική τους μαχητική οικονομική διπλωματία ως καθυστερημένη απάντηση σε δεκαετίες κλοπής πνευματικής ιδιοκτησίας και άλλων παρεκτροπών της Κίνας. Η Κίνα θεωρεί το ασθενέστερο γιουάν ως εύλογη απάντηση στους δασμούς Τραμπ, ο Τραμπ (σύμφωνα με τη Wall Street Journal) θεωρεί τους ίδιους δασμούς ως αντίποινα στην άρνηση της Κίνας να αγοράσει περισσότερα αμερικανικά γεωργικά προϊόντα. Το ειρωνικό στοιχείο εδώ είναι ότι οι κινεζικές αγορές αμερικανικής σόγιας και χοιρινού είχαν ήδη πάρει τον ανήφορο, ενώ η κυβέρνηση προσέφερε στους αγοραστές απαλλαγή από ορισμένους δασμούς. Όμως, μετά την απειλή για νέους δασμούς Τραμπ, δημόσιες επιχειρήσεις της Κίνας καθοδηγήθηκαν να μην προβούν τελικώς σε αγορά αμερικανικών προϊόντων.\nΌποια κι αν είναι η αιτία των νέων επιβαρύνσεων, ποιο θα μπορούσε να είναι το αποτέλεσμά τους; Μερικοί από τους τωρινούς δασμούς των ΗΠΑ (25% επί εμπορευμάτων αξίας περίπου 250 δισ. δολαρίων) έχουν επιβληθεί σε κινεζικά προϊόντα που οι Αμερικανοί εισαγωγείς μπορούν να προμηθευθούν από αλλού. Αυτό περιόρισε τη ζημία που υφίστανται οι Αμερικανοί καταναλωτές και μεγιστοποίησε τη ζημία για τους Κινέζους εξαγωγείς, που έχασαν τζίρο προς όφελος ανταγωνιστών τους. Ασιατικές χώρες κάλυψαν περίπου το μισό κενό που προκλήθηκε από τον προηγούμενο γύρο δασμών.\nΟ επόμενος γύρος δασμών που τώρα αποφασίστηκε θα πλήξει προϊόντα για τα οποία η Κίνα έχει λιγότερους ανταγωνιστές. Αυτό θα δυσκολέψει τη θέση των Αμερικανών αγοραστών, που θα προσπαθήσουν να αλλάξουν προμηθευτές. Πάντως, η άμεση επίπτωση των νέων δασμών θα είναι να συμπιεσθεί ο ετήσιος ρυθμός ανάπτυξης στην Κίνα τουλάχιστον κατά 0,3% για το 2020 (σύμφωνα με τη UBS): για πρώτη φορά από το 1990, θα πέσει ο ρυθμός αυτός κάτω από το 6%.\nΠροκειμένου να στηρίξει μιαν οικονομία που αποεπιταχύνει, η κινεζική κυβέρνηση έχει ήδη προβεί σε μειώσεις φόρων, αύξησε τη δαπάνη για τη δημιουργία υποδομών και χαλάρωσε τις προσπάθειές της να συγκρατήσει την πιστωτική επέκταση. Όμως συνεχίζει να διστάζει να τονώσει την κτηματαγορά, η οποία είχε βοηθήσει την οικονομία να ξεπεράσει προηγούμενες φάσεις οικονομικής κάμψης. Οι τιμές των ακινήτων αυξάνονται αδιάκοπα και οι επιχειρήσεις στην κτηματαγορά έχουν συσσωρεύσει ανησυχητικά μεγάλο χρέος. Με άλλα λόγια, η Κίνα θέλει να διατηρήσει σταθερή την ανάπτυξή της, να κρατήσει τα μέτωπα του εμπορικού πολέμου με τις ΗΠΑ και να συγκρατήσει τις υπερβολές στη στεγαστική αγορά. Ο συνδυασμός όλων αυτών των επιδιώξεων γίνεται όλο και πιο δύσκολος.\nΛιγότερο φανερή είναι η ζημιά που απειλεί την αμερικανική οικονομία. Μελέτη της Ομοσπονδιακής Τράπεζας της Ατλάντα δείχνει ότι οι δασμοί και η αβεβαιότητα που προξενεί ο εμπορικός πόλεμος έχουν πλήξει τις ιδιωτικές επενδύσεις κατά 1,2% (και τις βιομηχανικές επενδύσεις, ιδιαίτερα, κατά περισσότερο από 4%). Η γενική αβεβαιότητα έχει επίσης δυσχεράνει την προσπάθεια της Fed να διατηρήσει έναν σταθερό ρυθμό ανάπτυξης και ταυτόχρονα να αυξήσει τα επιτόκια μέχρι πιο ομαλά επίπεδα. Αυτό, με τη σειρά του, περιορίζει το περιθώριο χειρισμών σε περίπτωση που η οικονομία βρεθεί σε κάμψη για άλλους λόγους.\nΣε tweet του, ο πρόεδρος Τραμπ κάλεσε τη Fed να δώσει απάντηση στην υποχώρηση της ισοτιμίας του κινεζικού νομίσματος. Μολονότι τεχνικά ο χειρισμός του δολαρίου είναι αρμοδιότητα του Υπουργείου Οικονομικών των ΗΠΑ, οι πιέσεις της Fed ασκούν μεγάλη επιρροή στην αξία του. Η Fed δεν δέχεται εντολές από τον πρόεδρο και διαχειρίζεται την ισοτιμία του νομίσματος με μια στάση «καλοπροαίρετης απόστασης». Αν όμως οι αβεβαιότητες του εμπορικού πολέμου επιφέρουν αρκετή ζημιά στην εμπιστοσύνη και τη δαπάνη της οικονομίας, τότε θα μπορούσε τελικά να περικόψει ούτως ή άλλως τα επιτόκια. Οι αγορές δίνουν μια πιθανότητα 40% για μείωση των επιτοκίων και 0,75% μέχρι το τέλος της χρονιάς.\nΗ ομίχλη της μάχης μπορεί να αποβεί το ίδιο βλαβερή με την ίδια τη μάχη\nΟ εμπορικός πόλεμος έχει προκαλέσει συνέπειες σε όλο τον κόσμο. Το Υπουργείο Οικονομικών των ΗΠΑ έχει ήδη επεκτείνει τον κατάλογο χωρών που παρακολουθεί για νομισματική χειραγώγηση. Καμιά από τις χώρες του καταλόγου δεν πληροί και τα τρία κριτήρια που αναφέρει το Υπουργείο Οικονομικών – μεγάλο εμπορικό πλεόνασμα έναντι των ΗΠΑ, σημαντικό συνολικό πλεόνασμα και σταθερές νομισματικές παρεμβάσεις από την κεντρική τράπεζα. Ούτε όμως και η Κίνα πληρούσε και τα τρία κριτήρια. Η ίδια η έννοια της χειραγώγησης αποδεικνύεται ότι επιδέχεται εν πολλοίς χειραγώγηση.\nΈνα από τα νομίσματα που υπέστη μεγαλύτερες επιπτώσεις ήταν το ιαπωνικό γεν. Θεωρείται καταφύγιο σε περιόδους κρίσεως, οπότε σημείωσε απότομη άνοδο μετά την αιφνιδιαστική κίνηση Τραμπ. Ένα ισχυρό γεν δυσχεραίνει την προσπάθεια της κεντρικής τράπεζας της Ιαπωνίας να αναζωπυρώσει τον πληθωρισμό – ιδίως από τη στιγμή που τα επιτόκιά της είναι ήδη κάτω του μηδενός. Μολονότι η Ιαπωνία έχει από το 2011 να παρέμβει άμεσα στις αγορές συναλλάγματος, οι αρμόδιοι παρακολουθούν την άνοδο του γεν με ανησυχία… Αν η ισοτιμία πλησιάσει το ψυχολογικό κατώφλι των 100 γεν στο δολάριο, οι ιαπωνικές αρχές μπορεί να θεωρήσουν ότι έχουν την υποχρέωση να δράσουν. Οι συναλλαγματικοί πόλεμοι μπορεί κι αυτοί να αποτελέσουν συνέχεια της νομισματικής πολιτικής με άλλα μέσα.\nΟύτε και Ευρώπη, όμως, ξέφυγε από την αναταραχή. Η βιομηχανική παραγωγή στη Γερμανία έπεσε κατά 5,2% το δωδεκάμηνο μέχρι τον Ιούνιο. «Εξωτερικά μακροοικονομικά σοκ» εξηγούν τα 2/3 της αποεπιτάχυνσης στη Γερμανία από το 2017 – σύμφωνα με την Goldman Sachs. Ευρωπαϊκές τράπεζες όπως η ABN AMRO, η Commerzbank και η Unicredit προειδοποιούσαν τον Αύγουστο για συμπίεση των περιθωρίων κέρδους, για αύξηση των προβλέψεων και αδυναμία των εσόδων τους. Σε πρόσφατο οικονομικό δελτίο της, η Ευρωπαϊκή Κεντρική Τράπεζα διατύπωνε την ανησυχία ότι η αβεβαιότητα στο διεθνές εμπόριο έχει καθυστερήσει τις επενδύσεις σε παγκόσμια κλίμακα, έχει τραυματίσει τις ευρωπαϊκές εξαγωγές βιομηχανικών προϊόντων, εργαλειομηχανών και μεταφορικών μέσων.\nΣε μια παγκοσμιοποιημένη οικονομία, τα πάντα αποτελούν συνέχεια όλων των άλλων.


• Σελίδα 6 από 10 • 1 ... 3, 4, 5, 6, 7, 8, 9, 10\nαπό FlowerPower » 28/01/07 12:28 το ειχα παρει το DD αλλα μονο το αρχικο σετ οταν ειμουν λυκει, δεν επαιξα ποτε\nαπό greo » 28/01/07 12:33 Τωρα γιατι τις εφαγα; Κατι ενδο-φανταζι παιζει;\nαπό FlowerPower » 28/01/07 12:35 greo έγραψε::hmmm: Τωρα γιατι τις εφαγα; Κατι ενδο-φανταζι παιζει;\nκατι μυστικες συνομοσιες...εχεχεχεχ δεν εισαι λυτης γριφων ομως Not all those who wander are lost\nαπό greo » 27/03/08 2:18 greo έγραψε:Ξεθαψιμο.Λιγο τα χριστουγεννα, λιγο οι καταληψεις, λιγο η ψωρα, εχω αγγιξει τα ορια της καταστροφης.Αιτια; Axis & Allies Miniatures.Για οποιον δεν ξερει, συλλεκτικες μινιατουρες (στρατιωτακια) και επιτραπεζιο-μαχη σε εξαγωνα κατι σαν επιτραπεζιο Panzer General. Οποιος εχει τη στρατιωτικη ψωρα και το δοκιμασει, την πατησε Επανερχομαι, για να σας ενημερωσω οτι το απολυτο παιχνιδι - καταστροφεας της τσεπης μας, της σκεψης μας και του ελευθερου μας χρονου το Axis & Allies Miniatures την Παρασκευη βγαζει το 7ο (6ο ουσιαστικα) expansion του.Γιατι το αναφερω (περα απο το οτι δε σας χωνευω και θελω να καταστρεψω μερικους που θα ασχοληθουν με αυτο); Γιατι πλεον στο παιχνιδι θα κανουν την εμφανιση τους οι ΕΛΛΗΝΕΣ!!! Οποιος δε γουσταρει να πολεμαει με μπαναλιτε οπως Panther, King Tiger, Pershing, Stuka, Lightning, T34, IS2, Ghurka, Arisaka, Panzergrenadier και PPSh, πλεον θα αντιμετωπιζει με Ελληνες την επελαση της Alpina Giulia, των Blackshirts και των διαφορων Carro Armato.Οποιος του τρωει η τσεπη και του αρεσει η στρατηγικη, ευχαριστως για πληροφοριες.\nαπό drdino » 27/03/08 2:22 Για δώσε ινφο...\nαπό greo » 27/03/08 2:31 Μινιατουρες, χαρτης με 6γωνα. Πεζικο, πυροβολικο, αρματα και αεροπλανα, το καθενα με χαρακτηριστικα επιθεσης κατα αρματων, κατα προσωπικου και αμυνα + οτι special ability εχει καθε μοναδα. Προς το παρον υπαρχουν μοναδες απο ΗΠΑ, ΜΒ, Αυστραλια, Καναδα, ΕΣΣΔ, Γαλλια, Πολωνια, Εθν.Κινα και απο μεθαυριο και Ελλαδα για τους συμμαχους και Γερμανια, Ιαπωνια, Ιταλια, Ουγγαρια, Ρουμανια και απο το Σεπτεμβρη Φινλανδια για τον ΑξοναTurn based προφανως. Τωρα παω για υπνο, αν ξυπνησω ορεξατος το πρωι θα βγαλω καμια φωτο να ανεβασω να δειτε.\nαπό dirtoulios » 27/03/08 10:05 Τώρα που μπαίνει η άνοιξη μας θυμίζεις τα επιτραπέζια...? Ας είναι, γιατι μ' αρέσουν -και ούτε που είχα δει το τοπικ αυτό.Δώσε στοιχεία για το συγκεκριμένο παιχνίδι! (έστω και αν θα μπει στο πρόγραμμα του επόμενου χειμώνα!)Αλλά, αφου ξεθάφτηκε το θέμα, δε μπορώ να μην αναφέρω το αγαπημένο μου, τα τελευταία 5 χρόνια.Settlers of Catan, καθώς και οι επεκτάσεις του (Seafarers) και, κατα προτίμηση, Cities and Knights of Catan, του Hans Teuber. Όλες οι εκδόσεις του υπάρχουν στα ελληνικά από την Κάισσα. Πιο 'ανάλαφρο' από τα RPG, αλλά και απαιτητικό όσον αφορα τόσο τη στρατηγική του παιξίματος όσο και την αλληλεπίδραση (και αλληλεξάρτηση) με τους συμπαίκτες-αντιπάλους σου.\nαπό Megane98hp » 27/03/08 12:46 "Στρατενγκο" και "Μονοπολη"Ολα τα αλλα ειναι απλα οδοντοπαστες. Χαζομπαμπαδες ολου του κοσμου ΕΝΩΘΕΙΤΕ!!! ΠΑ.Ο.Χ.www.hazompampades.comKATEΡΙΝΙΩ ΜΟΥ ΣΑΓΑΠΑΩ ΕΙΣΑΙ Η ΖΩΗ ΜΟΥ, ΓΙΑ ΣΕΝΑ ΜΟΝΟ ΖΩ!!!!!!!!!!!!\nΔημοσιεύσεις: 9390Εγγραφή: 16/03/03 2:12Last Visit: 29/06/15 22:26Τοποθεσία: Στο Ηρακλειο τση Κρηητης\nαπό greo » 27/03/08 13:43 ΠΡΟΣΟΧΗ ΠΡΟΕΙΔΟΠΟΙΗΣΗ!!!Οσοι ειστε επιρρεπεις στο να χανετε τα λεφτα σας σε συλλογες, παιχνιδια, τζιτζιλα-μιτζιλα.Οσοι εχετε φαει εκατονταδες ωρες στο Panzer General και τα αλλα συναφη παιχνιδια.Οσοι αγοραζετε Στρατιωτικες Ιστοριες, διαβαζετε για τον Β'ΠΠ.Εχετε υποψη σας: ΣΟΒΑΡΟΣ ΚΙΝΔΥΝΟΣ ΕΘΙΣΜΟΥ.Ενδεικτικα μονο σας αναφερω, οτι εχω ξεκινησει πριν απο 1,5 χρονο και μεχρι τωρα εχω δωσει ΤΑ λεφτα. Και παρ'ολα αυτα μιλησα πριν απο λιγο με την Κάισσα και εμαθα οτι μπορει το νεο σετ να ερθει και σημερα και κοντευω να τα κανω πανω μου.Το κακο με το παιχνιδι ειναι οτι πρεπει να εισαι ενταγμενος ειτε σε παρεα ειτε σε καποιο community ας πουμε. Περιγραφη: Αυτο το σετ που βγαινει σημερα-αυριο ειναι το 7ο κατα σειρα. Τα 5 πρωτα περιειχαν απο 45 κομματια το καθενα χωρισμενα σε common, uncommon & rare pieces. Αγοραζεις ενα κουτι με 15ευρω το οποιο περιεχει 9 τυχαιες μινιατουρες, 1 rare, 3 uncommon και 5 common. Στα 5 πρωτα σετ υπηρχε προβλημα με την κλιμακα των οχηματων η οποια δεν ηταν σταθερη με αποτελεσμα η συγκριση 2 αρματων να μην αντικατοπτριζει την πραγματικοτητα παντα. Απο τον Σεπτεμβρη η εταιρια εβγαλε νεους χαρτες και ενα σετ με 60 μοναδες, νεους κανονες και το κυριοτερο αρματα με σταθερη κλιμακα αρα και αμεσα συγκρισιμα μεταξυ τους. Το νεο σετ εχει 12 common, 12 uncommon soldier, 12 uncommon vehicles & 24 rares. Πωλειται σε σετ των 5 προς 11 ευρω και το καθε σετ εχει 1 rare, 1 unc.vehicle, 2 unc.soldier & 2 common. Τα αναφερω αυτα για να δειτε λιγο την οικονομικη ταξη μεγεθους. Εγω λχ που εχω μεσα σε 1,5 χρονο συλλογη με 800 κομματια, οση εκπτωση να μου εκανε η Κάισσα, μπορειτε να καταλαβετε ποσα εχω ηδη δωσει.Κατα τα αλλα το gameplay ειναι μαχη εξαγωνων. Παιζεις οπως λεει κι ο τιτλος Axis vs Allies, μπορεις να παιξεις ομως και ιστορικα σετ-απ (δηλαδη δεν μπορεις να κανεις μεικτό στρατο Γερμανων/Ιαπωνων ή δεν μπορεις να βαλεις τους Ιαπωνες να πολεμανε Πολωνους) ή να βαλεις περιορισμο χρονολογιας (λχ 1943, αρα μοναδες 1944 δεν παιζουν). Οι μοναδες ειναι βασικο πεζικο (αυτα ειναι τα common), πυροβολικο/ολμοι (συνηθως αυτα ειναι uncommon soldiers), αρματα (μαχης, αυτοκινουμενα πυροβολα, μεταφορας απο αυριο και φορτηγα) και αεροπλανα.Εχω κανει ραφακια οπου εχω βαλει 1 μονο απο καθε τυπο αρματος και τα αεροπλανα. Μπορειτε να δειτε οτι οι καινουργιες μινιατουρες ξεχωριζουν To IS3 ειναι μικροτερο απο το KV1 διπλα του, ενω το Elefant απο τον Jagdpanther.Το κοβω επειδη μπορω να γραφω με τις ωρες, αλλα αν θελετε επανερχομαι με οσες λεπτομερειες θελετε\nαπό 007 » 29/03/08 17:38 Megane98hp έγραψε:"Στρατενγκο" και "Μονοπολη"Ολα τα αλλα ειναι απλα οδοντοπαστες. Δεν νομιζω....Risk 007\nαπό dirtoulios » 29/03/08 18:24 Δηλαδή, κανείς σας δεν έχει παίξει Catan? Oύτε ένας?\nαπό ratanplan » 29/03/08 19:08 Τι ειναι αυτο? Μπορει να τυφλωθώ αν παιξω πολυ? Τα Πάντα Όλα.......Και Τα Κοάλα Τίποτα!\nαπό dirtoulios » 29/03/08 20:36 ratanplan έγραψε:Τι ειναι αυτο? Μπορει να τυφλωθώ αν παιξω πολυ? Για τύφλωση δεν ξέρω να σου πω...κάτσε μια στιγμή να βρω το άσπρο μπαστούνι μου.. (για πληροφορίες, βλπ. παραπάνω ποστ!)\nαπό petm » 31/10/08 15:36 Γεια σε ολους!!μηπως ξερει κανεις ποια εταιρεια εβγαλε το επιτραπεζιο παιχνιδι top 10; ευχαριστω πολυ!!\nΔημοσιεύσεις: 1Εγγραφή: 31/10/08 15:19Last Visit: 01/11/08 17:31\nαπό Kid » 31/10/08 15:44 dirtoulios έγραψε:Δηλαδή, κανείς σας δεν έχει παίξει Catan? Oύτε ένας?playhouse ftw. dkalo.wordpress.com\nΜέλη σε αυτή την Δ. Συζήτηση: Salvation81 και 19 επισκέπτες


Η χαμένη ευκαιρία και τα μπράβο… | Goal News Cy\nΒ' ΚΑΤΗΓΟΡΙΑΑΛΚΗΗ χαμένη ευκαιρία και τα μπράβο…\nΗ χαμένη ευκαιρία και τα μπράβο…\n«Είχαμε να αντιμετωπίσουμε μια πολύ καλή ομάδα. Παίξαμε πολύ καλά και τα παιδιά τα έδωσαν όλα. Παρά τις απουσίες τα παιδιά έδειξαν πως μπορούν και θέλω να τους πω ένα μπράβο», σχολίασε ο Σάββας Δαμιανού μετά την ήττα με 1-4 από τον Απόλλωνα.\n«Επικεντρωνόμαστε στους επόμενους αγώνες που πρέπει να βρούμε τη δύναμη να πάρουμε βαθμούς. Σχετικά με το παιχνίδι ο Σωφρόνης Αυγουστή με κάλυψε πλήρως. Είχαμε την τεράστια ευκαιρία να προηγηθούμε, αλλά μια αντεπίθεση έφερε τον Απόλλωνα μπροστά στο σκορ», κατέληξε.


Αρχική - Μακεδονία Μακεδόνων\nΔημοκρατικό Κόμμα Μεγάλου Αλεξάνδρου\nΒασικές αρχές, αξίες και πολιτικοί στόχοι\nTo «ΜΑΚΕΔΟΝΙΑ ΜΑΚΕΔΟΝΩΝ - ΕΛΛΗΝΙΚΟ ΔΗΜΟΚΡΑΤΙΚΟ ΚΟΜΜΑ του ΜΕΓΑΛΟΥ ΑΛΕΞΑΝΔΡΟΥ - ΜΙΛΑΜΕ ΕΛΛΗΝΙΚΑ» είναι ένα πολιτικό κόμμα για την Εθνική και Κοινωνική Ασφάλεια, την Εργασία, την Παιδεία και την Δικαιοσύνη.\nΣκοπός του είναι να ενεργοποιήσει τους πολίτες ώστε να αναδειχθούν στο προσκήνιο της πολιτικής ζωής. Για μια Ελλάδα με αυτοπεποίθηση, παραγωγική και ευημερούσα, μέσα στην οποία ο κάθε πολίτης να απολαμβάνει την εθνική και κοινωνική ασφάλεια. Με την ενίσχυση των Ενόπλων Δυνάμεων, ως εγγυητών της Εθνικής Κυριαρχίας και της ανεξάρτητης χάραξης της εξωτερικής πολιτικής της Ελληνικής Πολιτείας. Επιπλέον στόχος και σκοπός του Κόμματος είναι η μέγιστη αξιοποίηση των περιβαλλοντικών πόρων μέσα στην Ελληνική Επικράτεια.\nΘεμελιώδεις αρχές μας είναι η δημοκρατία, η ελευθερία, η δικαιοσύνη, η ασφάλεια, η αξιοκρατία, η υπεράσπιση των ατομικών και κοινωνικών δικαιωμάτων, η εξασφάλιση αξιοπρεπών συνθηκών διαβίωσης για όλους τους πολίτες και η ισότιμη πρόσβασή τους στη δημόσια υγεία και τη δημόσια παιδεία, η αντιμετώπιση της φτώχειας και του κοινωνικού αποκλεισμού σε συνδυασμό με την καλύτερη και αποτελεσματικότερη αξιοποίηση των ήδη υπαρχόντων εθνικών πόρων καθώς και αναζήτηση νέων.\nΗ αρχή της πλειοψηφίας είναι δεσμευτική για τα μέλη και τα όργανα του Κόμματος. Τα δικαιώματα της μειοψηφίας είναι σεβαστά και κατοχυρωμένα.\nΗ λογοδοσία είναι βασική αρχή της λειτουργίας του κόμματος και συνιστά θεμελιώδη υποχρέωση όλων όσοι αναλαμβάνουν αρμοδιότητες είτε στο Κόμμα, είτε σε αντιπροσωπευτικά όργανα είτε στο Κράτος.\nΙΔΡΥΤΙΚΗ ΔΗΛΩΣΗ - ΔΙΑΚΥΡΗΞΗ\nΙδρύεται σήμερα 22-10-2018 πολιτικό κόμμα με την επωνυμία «ΜΑΚΕΔΟΝΙΑ ΜΑΚΕΔΟΝΩΝ – ΕΛΛΗΝΙΚΟ ΔΗΜΟΚΡΑΤΙΚΟ ΚΟΜΜΑ του ΜΕΓΑΛΟΥ ΑΛΕΞΑΝΔΡΟΥ – ΜΙΛΑΜΕ ΕΛΛΗΝΙΚΑ». Έδρα του κόμματος ορίζεται η Σιάτιστα του δήμου Βοΐου του νομού Κοζάνης. Έμβλημά του είναι οι λέξεις «ΜΑΚΕΔΟΝΙΑ ΜΑΚΕΔΟΝΩΝ – ΕΛΛΗΝΙΚΟ ΔΗΜΟΚΡΑΤΙΚΟ ΚΟΜΜΑ του ΜΕΓΑΛΟΥ ΑΛΕΞΑΝΔΡΟΥ – ΜΙΛΑΜΕ ΕΛΛΗΝΙΚΑ» και το περίγραμμα του χάρτη της Μακεδονίας. Η σφραγίδα του κόμματος είναι κυκλική, φέρει το όνομα του Κόμματος και το έτος ίδρυσης.\nΗ οργάνωση και η δράση του κόμματος εξυπηρετούν την ελεύθερη λειτουργία του δημοκρατικού πολιτεύματος.\nΘεμελιώδεις αρχές του «ΜΑΚΕΔΟΝΙΑ ΜΑΚΕΔΟΝΩΝ – ΕΛΛΗΝΙΚΟ ΔΗΜΟΚΡΑΤΙΚΟ ΚΟΜΜΑ του ΜΕΓΑΛΟΥ ΑΛΕΞΑΝΔΡΟΥ – ΜΙΛΑΜΕ ΕΛΛΗΝΙΚΑ» είναι η δημοκρατία, η ελευθερία, η δικαιοσύνη, η ασφάλεια, η αξιοκρατία, η υπεράσπιση των ατομικών και κοινωνικών δικαιωμάτων, η εξασφάλιση αξιοπρεπών συνθηκών διαβίωσης για όλους τους πολίτες και η ισότιμη πρόσβασή τους στη δημόσια υγεία και τη δημόσια παιδεία, η αντιμετώπιση της φτώχειας και του κοινωνικού αποκλεισμού σε συνδυασμό με την καλύτερη και αποτελεσματικότερη αξιοποίηση των ήδη υπαρχόντων εθνικών πόρων καθώς και αναζήτηση νέων.\nΗ οργάνωση και η λειτουργία εδράζονται στις αρχές της λαϊκής κυριαρχίας, της διαφάνειας, της πιστής αντιπροσώπευσης των πολιτών, της συλλογικότητας, του σεβασμού των αποφάσεων των οργάνων του κόμματος και της συλλογικής Βούλησης των μελών και των φίλων της.\nΓια μια Ελλάδα κυρίαρχη, παραγωγική και ευημερούσα.\nΓια μία Ελλάδα με δημοκρατία, ελευθερία, δικαιοσύνη, ασφάλεια, αξιοκρατία και υπεράσπιση των ατομικών και κοινωνικών δικαιωμάτων.\nΓια μία Ελλάδα ανεξάρτητη.


Γυναίκα δημοσιογράφος αποκαλύπτει τις απρεπείς προτάσεις που δέχτηκε στο ποδόσφαιρο - 07.01.2022, Sputnik Ελλάδα\nΗ δημοσιογράφος εξηγεί σε συνέντευξή της ότι η αντιμετώπιση τόσο των παικτών όσο και των φιλάθλων δεν ήταν πάντα σεβαστή. 07.01.2022, Sputnik Ελλάδα\nΗ Κριστίνα Πόρτα εξομολογήθηκε σε συνέντευξή της στο περιοδικό Lecturas ότι δεν μετανιώνει που άφησε τη δουλειά της ως αθλητική δημοσιογράφος για να συμμετάσχει σε ριάλιτι.Η αθλητική δημοσιογράφος αποκάλυψε κάποιες καταστάσεις που αντιπροσώπευαν μια ξεκάθαρη έλλειψη σεβασμού. «Έχω κάνει πολλά ρεπορτάζ με τους οπαδούς, έξω από τα γήπεδα, άντεξα που μου έκαναν κομπλιμέντα. Ήρθαν να αγγίξουν τον κώλο μου. Δεν το κάνουν αυτό σε έναν άντρα. Όλα αυτά με έχουν απογοητεύσει από το ποδόσφαιρο» σχολίασε.Σε κάθε περίπτωση, η δημοσιογράφος είναι ξεκάθαρη ότι δεν σκοπεύει να εγκαταλείψει την καριέρα της, αν και μάλλον θα αναπτύξει την επαγγελματική της δραστηριότητα μακριά από τον χώρο του αθλητισμού.\nδημοσιογράφος, αθλητισμός, αθλητικά, ποδόσφαιρο\n17:44 07.01.2022 (Ανανεώθηκε: 18:04 07.01.2022)\nΗ δημοσιογράφος εξηγεί σε συνέντευξή της ότι η αντιμετώπιση τόσο των παικτών όσο και των φιλάθλων δεν ήταν πάντα σεβαστή.\nΗ Κριστίνα Πόρτα εξομολογήθηκε σε συνέντευξή της στο περιοδικό Lecturas ότι δεν μετανιώνει που άφησε τη δουλειά της ως αθλητική δημοσιογράφος για να συμμετάσχει σε ριάλιτι.\nΗ αθλητική δημοσιογράφος αποκάλυψε κάποιες καταστάσεις που αντιπροσώπευαν μια ξεκάθαρη έλλειψη σεβασμού.\n8 Οκτωβρίου 2021, 18:19\n«Έχω κάνει πολλά ρεπορτάζ με τους οπαδούς, έξω από τα γήπεδα, άντεξα που μου έκαναν κομπλιμέντα. Ήρθαν να αγγίξουν τον κώλο μου. Δεν το κάνουν αυτό σε έναν άντρα. Όλα αυτά με έχουν απογοητεύσει από το ποδόσφαιρο» σχολίασε.\n6 Οκτωβρίου 2021, 16:03\nΣε κάθε περίπτωση, η δημοσιογράφος είναι ξεκάθαρη ότι δεν σκοπεύει να εγκαταλείψει την καριέρα της, αν και μάλλον θα αναπτύξει την επαγγελματική της δραστηριότητα μακριά από τον χώρο του αθλητισμού.


Πιστοποιητικό Συμμετοχής Στη Δοκιμή Bitcoin Ανάλυση - Όλα για τα κρυπτονομίσματα\nΠιστοποιητικό Συμμετοχής Στη Δοκιμή Bitcoin\nΕνώ υπάρχουν πολλά οφέλη από τα κρυπτονομίσματα, είναι σημαντικό να κατανοήσετε τι είναι και πώς λειτουργούν. Τελικά, τα κρυπτονομίσματα προσφέρουν μια εξαιρετική εναλλακτική λύση στις παραδοσιακές χρηματοπιστωτικές υπηρεσίες. Παρά τη σχετική τους αφάνεια, τα νομίσματα αυτά είναι εξαιρετικά χρήσιμα για τις διαδικτυακές συναλλαγές και μπορούν να διαπραγματεύονται ως εμπορεύματα Πιστοποιητικό Συμμετοχής Στη Δοκιμή Bitcoin. Και είναι πολύ φθηνότερα από τις παραδοσιακές τράπεζες και πολύ βολικά. Γιατί, λοιπόν, να μην αρχίσετε να επενδύετε σε αυτά τα νέα περιουσιακά στοιχεία σήμερα; Εάν είστε ήδη ειδικός στα χρηματοοικονομικά, αυτό είναι ένα εξαιρετικό μέρος για να ξεκινήσετε.\nΥπάρχουν όμως πολλά κρυπτονομίσματα που μπορείτε να αγοράσετε. Εάν είστε αρχάριος, μπορείτε να αγοράσετε μερικά για σκοπούς διαπραγμάτευσης. Ένα κρυπτονόμισμα είναι ένα ψηφιακό νόμισμα που λειτουργεί με τον ίδιο τρόπο όπως τα πραγματικά χρήματα. Είναι εύκολο στη χρήση, ασφαλές στην αποθήκευση και στην ανταλλαγή Πιστοποιητικό Συμμετοχής Στη Δοκιμή Bitcoin. Ωστόσο, είναι σημαντικό να έχετε κατά νου ότι υπάρχουν διαθέσιμοι διάφοροι τύποι κρυπτονομισμάτων. Και έχουν διαφορετικά πλεονεκτήματα.\nΈνα κρυπτονόμισμα είναι ένα ψηφιακό νόμισμα. Ελέγχεται από ένα τρίτο μέρος και είναι εντελώς ανώνυμο. Εξαιτίας αυτού, είναι σημαντικό να κατανοήσετε πώς λειτουργούν. Ορισμένα κρυπτονομίσματα είναι αποκεντρωμένα και έχουν ανοιχτό κώδικα, ενώ άλλα έχουν μια κεντρική αρχή. Ανεξάρτητα από την προέλευσή του, ένα κρυπτονόμισμα είναι μια πολύτιμη επένδυση και θα πρέπει να εξετάζεται προσεκτικά. Αν σκέφτεστε να κάνετε μια μεγάλη αγορά, ένα κρυπτονόμισμα είναι η ιδανική επιλογή για εσάς. Θέλετε να διαβάσετε περισσότερα για: Ethereum Αγοράστε Αξιόπιστη\nDogecoin Χαρτοφυλάκιο 2021 Ανάλυση\nRead More Dogecoin Χαρτοφυλάκιο 2021 ΑνάλυσηContinue\nRead More Bitcoin Πορτοφόλι Στην Επιφάνεια Εργασίας ΑνάλυσηContinue\nΠιο Ακριβό Νόμισμα Bitcoin Ανάλυση\nRead More Πιο Ακριβό Νόμισμα Bitcoin ΑνάλυσηContinue\nΠώς Μπορώ Να Πληρώσω Την Υπηρεσία Cccam Με Bitcoin Ανάλυση\nRead More Πώς Μπορώ Να Πληρώσω Την Υπηρεσία Cccam Με Bitcoin ΑνάλυσηContinue


''Ο βάτος καίεται πυρί, ο δε βάτος ου κατεκαίετο…'' (ΦΩΤΟ)\nΓράφτηκε από τον/την Ι.Μ. Διδυμοτείχου. 04/09 22:05\nΣτον ειδυλλιακό λόφο που δεσπόζει του μικρού χριστιανικού οικισμού του Μικρού Δερείου για μια ακόμη χρονιά πλήθος προσκυνητών προσήλθε από το Διδυμότειχο, το Σουφλί και τα γύρω χριστιανικά χωριά, επί τη μνήμη του Θεόπτου Προφήτου Μωϋσέως, στο γραφικό Ναΐδριο της «Ακαταφλέκτου Βάτου», την παραμονή της εορτής, το εσπέρας της 3ης Σεπτεμβρίου ε.ε.\nΧοροστατούντος του οικείου Μητροπολίτου κ. Δαμασκηνού και παρουσία του Δημάρχου Σουφλίου Παναγιώτη Καλακίκου, του Διοικητού της 50ής Ταξιαρχίας, Ταξίαρχου Παναγιώτη Καβιδόπουλου και του Διοικητού του Α.Τ. Σουφλίου Χαράλαμπους Βομβέλη, εψάλη υπαιθρίως ο Πανηγυρικός Εσπερινός και ευλογήθηκαν οι άρτοι.\nΟ Σεβασμιώτατος κηρύττων τον θείο λόγο τόνισε ότι «η σημερινή εορτή ανακαλεί στην μνήμη των πιστών της Εκκλησίας το θαυμαστό γεγονός της “καιομένης και μη καταφλεγομένης βάτου”, στο όρος Χωρήβ, μάρτυρας του οποίου εγένετο ο Προφήτης Μωυσής, καθώς έβοσκε στην έρημο του Σίνα τα ποιμνία του πενθερού του, Ιοθόρ.\nΓια το γεγονός αυτό της “καιομένης και μη καταφλεγομένης βάτου” οι Πατέρες της Εκκλησίας ομιλούν ότι προεικονίζει την Υπεραγία Θεοτόκο, η οποία ως άλλη βάτος ακατάφλεκτη, φιλοξένισε στα σπλάχνα της “το καταναλίσκον πυρ της θεότητος”.\nΤο μυστήριο της βάτου διδάσκει “το κατά την παρθένον μυστήριον”, αφού το φως της θεότητας, που έλαμψε από την Παρθένο στον ανθρώπινο βίο, δια της Γεννήσεως του Κυρίου, διεφύλαξε Αυτήν αδιάφθορο και άσπιλο. Αυτό όμως το γεγονός μας διδάσκει επίσης ότι, τηρουμένων των αναλογιών, το ίδιο μπορεί να συμβεί σε κάθε άνθρωπο, που βιώνει το μυστήριο της ενανθρωπήσεως του Χριστού μέσα του και γίνεται κατά χάριν θεοτόκος.\nΟ Χριστός είναι το Φως το αληθινό. Και μπορεί να φθάσει κανείς στην Αλήθεια δια της γνώσεως του Φωτός που αποκτάται με την αγωγή της αρετής. “…η τοιαύτη της αρετής αγωγή προσάγει ημάς τη γνώσει του φωτός εκείνου”.\nΟ Μωϋσής για να φθάσει στην εμπειρία και την θέα του Φωτός έλαβε εντολή να λύσει τον ιμάντα των υποδημάτων του. Αυτό σημαίνει ότι για να φθάσει κανείς στο ύψος εκείνο που θα φωτισθεί με τις ακτίνες της Αληθείας πρέπει να αποβάλει την νεκρά και γήινη περιβολή του σαρκικού φρονήματος.\nΟι Πατέρες ομιλούν για τους δερμάτινους χιτώνες, τη φθορά, δηλαδή και τη θνητότητα· τους καρπούς της αμαρτίας, της πτώσης και της παρακοής. Η θέα, λοιπόν, του Φωτός προϋποθέτει την κάθαρση του ανθρώπου και την υπέρβαση του σαρκικού φρονήματος…».


Ποινικές διώξεις για απιστία σε βάρος Προβόπουλου και Σάλλα – hellasforce.com\nΠοινικές διώξεις για απιστία σε βάρος Προβόπουλου και Σάλλα\nΣτην άσκηση ποινικής δίωξης σε βαθμό κακουργήματος σε βάρος του πρώην διοικητής της Τράπεζας της Ελλάδος Γ. Προβόπουλου και του πρώην Πρόεδρου του ΔΣ της Τράπεζας Πειραιώς Μιχάλη Σάλλα, προχώρησε η εισαγγελία Πρωτοδικών της Αθήνας, κατόπιν παραγγελίας του οικονομικού εισαγγελέα Παναγιώτη Αθανασίου.\nΗ δίωξη σε βάρος του Γιάννη Προβόπουλου αφορά στο αδίκημα της απιστίας στην υπηρεσία, κατ’ εξακολούθηση και μάλιστα με τις επιβαρυντικές διατάξεις του νόμου 1608/50 περί καταχραστών του Δημοσίου. Η δίωξη σε βάρος του Μ. Σάλλα αφορά στο αδίκημα της ηθικής αυτουργίας στο αδίκημα αυτό.\nΗ δίωξη αφορά τα αποθεματικά Ασφαλιστικών Ταμείων και Νομικών Προσώπων Δημοσίου Δικαίου τα οποία φέρεται να μην προστάτευσε ως όφειλε η ΤτΕ, με αποτέλεσμα να χαθούν εκατομμύρια προς όφελος της Τράπεζας Πειραιώς.\nΠαράλληλα η δίωξη στρέφεται και σε βάρος του Γενικού Διευθυντή της Διεύθυνσης Διαχείρισης Διαθεσίμων και Χρηματαγορών της Τράπεζας Πειραιώς, ως αρμόδιου υπηρεσιακού στελέχους την επίμαχη περίοδο, Αθανάσιου Αρβανίτη.\nΥπενθυμίζεται ότι χθες και μετά από σχετικά δημοσιεύματα, ο κ.Σάλλας είχε δηλώσει ότι η προσπάθεια στοχοποίησής του δεν θα τελεσφορήσει. Η δήλωση είχε ως ακολούθως:\nΤο γεγονός ότι η αγορά των ακινήτων δεν έχει προξενήσει ζημία στην Τράπεζα Πειραιώς έχει επιβεβαιώσει και η Τράπεζα της Ελλάδος σε σχετικό έλεγχό της. Μολονότι μέχρι αυτή τη στιγμή, δεν έχω λάβει επισήμως γνώση της δίωξης και του\nπορίσματος στο οποίo βασίζεται, δεν θεωρώ τυχαίο το χρόνο άσκησής της αφού συμπίπτει με την ανακοίνωση των νέων επενδυτικών μου σχεδίων.\nTagged as: ΑΘΑΝΑΣΙΟΣ ΑΡΒΑΝΙΤΗΣ, ΑΠΙΣΤΙΑ, ΓΙΑΝΝΗΣ ΠΡΟΒΟΠΟΥΛΟΣ, ΗΘΙΚΗ ΑΥΤΟΥΡΓΙΑ ΣΕ ΑΠΙΣΤΙΑ, ΘΕΟΔΩΡΟΣ ΠΑΝΤΑΛΑΚΗΣ, ΚΑΚΟΥΡΓΗΜΑΤΙΚΗ ΑΠΙΣΤΙΑ, ΚΑΤΑΧΡΑΣΤΕΣ ΔΗΜΟΣΙΟΥ, ΜΙΧΑΛΗΣ ΣΑΛΛΑΣ, ΟΙΚΟΝΟΜΙΚΟΣ ΕΙΣΑΓΓΕΛΕΑΣ, ΠΟΙΝΙΚΗ ΔΙΩΞΗ, ΤΡΑΠΕΖΑ ΠΕΙΡΑΙΩΣ, ΤΤΕ\n«Δεν δίνουμε δάνειο στην Ελλάδα, αν δεν το εγκρίνουν οι δανειστές της….»\nΛίγο πριν τη «σφαγή» της Ελλάδας… Ο αισιόδοξος Σόιμπλε και η σκεπτική Λαγκάρντ


Πολιτισμός - Penteli Official Website\nΠολιτιστικό Καλοκαίρι - Πρόγραμμα\nΟι Πολιτιστικοί Φορείς που επιθυμούν να επιχορηγηθούν για το έτος 2020, καλούνται να υποβάλλουν εδώ ηλεκτρονική αίτηση εγγραφής έως 31 Ιουλίου 2020\nΑποτελέσματα διαγωνισμών φωτογραφίας και ποίησης\nΔείτε εδώ τα αποτελέσματα των διαγωνισμών φωτογραφίας και ποίησης ανά εβδομάδα\nΑνακαλύψτε τους Πολιτιστικούς χώρους του Δήμου Πεντέλης\nΑνοικτό Θέατρο (κτήμα Δαμανάκη)\nΒρίσκεται στη Δ.Κ. Μελισσίων, εντός του Πάρκου Δαμανάκη και έχει είσοδο από την οδό Θήρας.\nΑνατολικά του Πάρκου βρίσκεται η ιστορική πεντάτοξη γέφυρα “Πέντε Καμάρες” (Μεγάλη Γέφυρα των Λατομείων), της οποίας η κατασκευή χρηματοδοτήθηκε από την Σοφία Ντε Μαρμπουά, Δούκισσα της Πλακεντίας και υλοποιήθηκε από τον μεγάλο γεωμέτρη μηχανικό Αλέξανδρο Γεωργαντά το 1836.\nΟι “Πέντε Καμάρες” εκτός από ιστορικό μνημείο, αποτελούν έμβλημα για την πόλη των Μελισσίων.\nΑνοικτό Θέατρο Πλ. Εθν. Αντιστάσεως\nΒρίσκεται στη Δ.Κ. Μελισσίων, Πλατεία Εθνικής Αντίστασης (Πλατεία Μαγγίνα).\nΠαραδόθηκε προς χρήση το 1990 και έκτοτε κάθε χρόνο φιλοξενεί τις καλοκαιρινές πολιτιστικές εκδηλώσεις του Δήμου.\nΤο Διασχολικό Αθλητικό Κέντρο βρίσκεται στη Δ.Κ. Μελισσίων επί των οδών Υψηλάντου 7 και Αλ. Παναγούλη.\nΣτην εγκατάσταση υπάρχει αίθουσα αναμονής κοινού (αναψυκτήριο) με δυνατότητα προβολών και υποδοχής 200 ατόμων (καθήμενων).\nΒρίσκεται στη Δ.Κ. Μελισσίων επί των οδών 17ης Νοεμβρίου και Αγίου Γεωργίου, πέριξ του Ιερού Ναού Αγίου Γεωργίου, προστάτη και πολιούχου του Γκιουλ Μπαξέ.\nΣτην εορτή του πολιούχου, στην πλατεία αυτή γίνεται η ετήσια εορταστική εκδήλωση των Γκιουλμπαξιωτών με το πατροπαράδοτο έθιμο “ΚΕΣΚΕΚΙ”.\nΣτον χώρο της πλατείας φιλοξενούνται και οι καλοκαιρινές πολιτιστικές εκδηλώσεις του Δήμου.\nΤο Πολιτιστικό Κέντρο βρίσκεται στη Δ.Κ. Μελισσίων επί των οδών 17ης Νοεμβρίου 15 και Αγίου Γεωργίου.\nΤα εγκαίνια λειτουργίας του έγιναν στις 17 Ιουνίου 1993.\n1. Ισόγεια αίθουσα εκδηλώσεων\n2. Αίθουσες υπογείου και β’ ορόφου για πολιτιστικές δράσεις\n3. Αίθουσα α’ ορόφου (Γραφεία Διοίκησης – Βιβλιοθήκη – Λαογραφικό Μουσείο)\nΤηλέφωνο επικοινωνίας : 210 6138802 – κάθε απόγευμα από 18:00 – 21:00\nΑίθουσα Πολλαπλών Χρήσεων Γυμνασίου-Λυκείου Ν.Πεντέλης\nΒρίσκεται στη Δ.Κ. Νέας Πεντέλης επί της οδού Αλ. Παναγούλη και Λεωφόρου Πεντέλης, εντός του σχολικού κτηριακού συγκροτήματος Γυμνασίου – Λυκείου Νέας Πεντέλης.\nΗ αίθουσα έχει θεατρική σκηνή και δυνατότητα υποδοχής 300 ατόμων (καθήμενων).\nΠλατεία Αγ. Σύλλα\nΒρίσκεται στη Δ.Κ. Νέας Πεντέλης, πέριξ του Ιερού Ναού Αγίου Σύλλα.\nΕίναι η κεντρική πλατεία της Δ.Κ. Νέας Πεντέλης όπου κάθε χρόνο φιλοξενούνται καλοκαιρινές πολιτιστικές εκδηλώσεις του Δήμου.\nΑποκορύφωμα των εκδηλώσεων είναι η γιορτή της σαρδέλας από τον σύλλογο Κυκλαδιτών και Φίλων Νέας Πεντέλης, θεσμός για την πόλη.\nΠνευματικό Κέντρο Ν.Πεντέλης\nΒρίσκεται στη Δ.Κ. Νέας Πεντέλης, επί της Πλατείας Ηρώων Πολυτεχνείου.\nΙδρύθηκε το 1983. Στην ισόγεια αίθουσα λειτουργεί δανειστική βιβλιοθήκη και φιλοξενούνται πολιτιστικές δράσεις.\nΒρίσκεται στη Δ.Κ. Πεντέλης, τέρμα οδού Λόρδου Βύρωνος.\nΤο μέγαρο Δουκίσσης Πλακεντίας ή Καστέλλο της Ροδοδάφνης, κατοικία της Σοφία Ντε Μαρμπουά (Δούκισσας της Πλακεντίας), αποτελεί μνημείο πολιτιστικής κληρονομιάς. Άρχισε να κατασκευάζεται το 1841 και είναι έργο του αρχιτέκτονα Κλεάνθη.\nΣτον αύλειο χώρο του, φιλοξενούνται καλοκαιρινές πολιτιστικές εκδηλώσεις του Δήμου.\nΗ πλατεία Αγίας Τριάδας είναι η κεντρική πλατεία της Δ.Κ. Πεντέλης. Βρίσκεται στο τέρμα της λεωφόρου Βασιλέως Γεωργίου Β’ και αποτελεί το ιστορικό κέντρο του αρχαίου Δήμου Πεντέλης. Το όνομά της το οφείλει στον ομώνυμο ιερό ναό της Αγίας Τριάδας, μετόχι της Ιεράς Μονής Πεντέλης, του οποίου η κατασκευή πιθανολογείται μεταξύ 14ου και 16ου αιώνα.\nΣτην πλατεία φιλοξενούνται καλοκαιρινές πολιτιστικές εκδηλώσεις, αρχής γενομένης με την τριήμερη πανήγυρη κατά τον εορτασμό της Αγίας Τριάδας.\nΠρώην Δημαρχείο Πεντέλης\nΒρίσκεται στη Δ.Κ. Πεντέλης, επί της οδού Ηγ. Μακρυγιάννη 2.\nΤο κτήριο έχει δύο αίθουσες (ισόγειο – α’ όροφος) όπου φιλοξενούνται πολιτιστικές δράσεις.\nΔΗΜΟΤΙΚΗ ΒΙΒΛΙΟΘΗΚΗ ΜΕΛΙΣΣΙΩΝ\nΠολιτιστικό Κέντρο (1ος όροφος)\n17ης Νοέμβρη 15, Μελίσσια\nΤηλ.: 210 6138802\nΔΗΜΟΤΙΚΗ ΒΙΒΛΙΟΘΗΚΗ ΝΕΑΣ ΠΕΝΤΕΛΗΣ\nΠλατεία Ηρώων Πολυτεχνείου, Νέα Πεντέλη\nΣΩΜΑΤΕΙΟ ΠΝΕΥΜΑΤΙΚΗΣ, ΠΟΛΙΤΙΣΤΙΚΗΣ ΚΑΙ ΚΟΙΝΩΝΙΚΗΣ ΚΙΝΗΣΗΣ ΒΟΡΕΙΩΝ ΠΡΟΑΣΤΙΩΝ\nΠΟΛΙΤΙΣΤΚΟΣ ΣΥΛΛΟΓΟΣ ΛΑΛΗΤΑΔΕΣ\nΜΙΚΡΑΣΙΑΤΙΚΟΣ-ΠΟΛΙΤΙΣΤΙΚΟΣ ΣΥΛΛΟΓΟΣ ΜΕΛΙΣΣΙΩΝ ΑΓΙΟΣ ΓΕΩΡΓΙΟΣ -ΓΚΙΟΥΛΜΠΑΞΕ\nΠΟΛΙΤΙΣΤΙΚΟΣ ΣΥΛΛΟΓΟΣ ΠΕΛΟΠΟΝΝΗΣΙΩΝ ΠΕΝΤΕΛΗΣ\nΣΥΛΛΟΓΟΣ ΗΠΕΙΡΩΤΩΝ ΜΕΛΙΣΣΙΩΝ << Η ΜΕΛΙΣΣΑ>>\n– ΣΥΛΛΟΓΟΣ ΠΟΛΙΤΙΣΤΙΚΟΣ ΕΒΡΙΤΩΝ <<Ο ΕΒΡΟΣ>>\nΣΥΝΔΕΣΜΟΣ ΦΙΛΙΑΣ ΤΩΝ ΕΘΝΩΝ\n(ASSOCIATION OF FRIENDSHIP AMONG NATIONS)\nΣΥΝΔΕΣΜΟΣ ΜΙΚΡΑΣΙΑΤΩΝ- ΓΚΙΟΥΛΜΠΑΞΙΩΤΩΝ <<ΝΕΑ ΡΟΔΩΝΗ>>\n<< Ο ΕΡΩΤΟΚΡΙΤΟΣ>>\nΠΟΛΙΤΙΣΜΙΚΟΣ ΚΑΙ ΛΑΟΓΡΑΦΙΚΟΣ ΣΥΛΛΟΓΟΣ ΜΕΛΙΣΣΙΩΝ\nΕΞΩΡΑΙΣΤΙΚΟΣ- ΕΠΙΜΟΡΦΩΤΙΚΟΣ ΣΥΛΛΟΓΟΣ ΠΕΝΤΕΛΗΣ\nΠΟΛΙΤΙΣΤΙΚΗ ΠΑΡΕΜΒΑΣΗ ΠΕΝΤΕΛΗΣ <<Π>>\nΠΟΛΙΤΙΣΤΙΚΟΣ ΟΜΙΛΟΣ ΠΕΝΤΕΛΗΣ Π.Ο.Π.\nΕΞΩΡΑΙΣΤΙΚΟΣ- ΠΟΛΙΤΙΣΤΙΚΟΣ ΣΥΛΛΟΓΟΣ <<ΜΟΡΤΕΡΟ >> ΚΑΤΟΙΚΩΝ ΝΕΑΣ & ΠΑΛΑΙΑΣ ΠΕΝΤΕΛΗΣ\nΦΙΛΟΠΡΟΟΔΟΣ ΣΥΛΛΟΓΟΣ ΚΑΛΛΙΘΕΑΣ-ΠΕΝΤΕΛΗΣ\nΣΥΛΛΟΓΟΣ ΚΥΚΛΑΔΙΤΩΝ & ΦΙΛΩΝ Ν.ΠΕΝΤΕΛΗΣ << ΤΑ ΚΥΚΛΑΔΟΝΗΣΙΑ>>\nΣΥΛΛΟΓΟΣ ΚΡΗΤΩΝ ΚΑΙ ΦΙΛΩΝ ΝΕΑΣ ΠΕΝΤΕΛΗΣ << Η ΑΡΕΤΟΥΣΑ>>\nΣΥΛΛΟΓΟΣ ΦΙΛΩΝ ΜΕΓΑΡΟΥ ΔΟΥΚΙΣΣΗΣ ΠΛΑΚΕΝΤΙΑΣ


Special Haircare for Bright Red Hair! - Our Beauty Wonderland\nΟ τίτλος ίσως είναι λίγο παραπλανητικός. Το σημερινό post αφορά κυρίως εσένα με τα κόκκινα μαλλιά τύπου Ariel κι εσένα που αγαπάς το χάλκινο και το πυρόξανθο, αλλά κι εσένα που τόλμησες να δοκιμάσεις πιο extreme χρώματα, βλέπε mermaid blue, εσένα που δεν θέλεις να αποχωριστείς το πλατινέ, κι εσένα που δεν μπορείς με τίποτα να αποφασίσεις και αλλάζεις χρώμα στα μαλλιά σου πιο συχνά απ’ότι στα νύχια σου.\nΑρχικά να σου πούμε χωρίς δόση υπερβολής πως τα έχουμε κάνει όλα κι έτσι πραγματικά σε καταλαβαίνουμε. Τα έντονα χρώματα (όπως π.χ. το κόκκινο και το χάλκινο) έχουν την ιδιαιτερότητα να ξεθωριάζουν πολύ εύκολα, ειδικά όταν τα μαλλιά μας είναι ήδη ταλαιπωρημένα από ντεκαπάζ, ανταύγειες και θερμικά εργαλεία. Λόγω του χρώματος επίσης οι φθορές στην τρίχα είναι πολύ πιο εμφανείς κι έτσι τα μαλλιά μας καταλήγουν να είναι και να φαίνονται ξηρά και κατεστραμμένα.\nΑυτό\_ σε καμία περίπτωση δεν πρέπει να σε αποθαρρύνει από το να έχεις τα μαλλιά σου στο χρώμα που αγαπάς. Πρέπει όμως να είσαι αποφασισμένη ότι θα τα φροντίζεις με το σωστό τρόπο και τα κατάλληλα προϊόντα.\nΕμείς λοιπόν σήμερα θα σου συστήσουμε τρία μαγικά προϊόντα που μας βοήθησαν και μας βοηθούν στην περιποίηση των έντονων χάλκινων μαλλιών κι εσύ μπορείς βέβαια να τα προσαρμόσεις στο δικό σου “δύσκολο” χρώμα.\nΕπέλεξε ένα σαμπουάν που θα σου προσφέρει την ενυδάτωση που χρειάζεσαι και ταυτόχρονα θα διατηρήσει το χρώμα των μαλλιών σου. Το Color Block Shampoo από τη Selective έχει ειδική σύνθεση που καθαρίζει τα μαλλιά αποτελεσματικά, τα ενυδατώνει σε βάθος και προλαμβάνει την απώλεια της έντασης και της λάμψης του χρώματος. Το αποτέλεσμα είναι μαλλιά με χρώμα που διαρκεί, ελαστικότητα και λάμψη.\nΜια θεραπεία χρώματος είναι ιδανική για τα μαλλιά σου. Το Color Charge (στην εκδοχή Copper για τα χάλκινα μαλλιά) είναι μία κρέμα ενίσχυσης χρώματος που θα τονώσει το χρώμα σου ενώ ταυτόχρονα θρέφει και αναζωογονεί την τρίχα, κάνοντας τα μαλλιά σου απαλά και μεταξένια σε πέντε μόλις λεπτάκια. Περιέχει έλαιο jojoba για λάμψη και ζωντάνια και βιταμίνη Ε που εξασφαλίζει αντιοξειδωτική δράση. Plus, έχει ευχάριστο άρωμα λουλουδιών και εσπεριδοειδών.\nΚαι φυσικά τα ξηρά και κατεστραμμένα μαλλιά χρειάζονται άμεση αναδόμηση. Εμείς λοιπόν μία-δύο φορές το μήνα χρησιμοποιούμε την Ammino Keratine Mask από τη Selective. Είναι μία μάσκα ισχυρής επιδιόρθωσης, ενυδάτωσης και προστασίας και το καλύτερο είναι ότι έχει αποτελέσματα ενδυνάμωσης από την πρώτη κιόλας εφαρμογή. Περιέχει πρωτεΐνες σιταριού, προβιταμίνη Β5 και αμινοκερατίνη.\nΤα αγαπημένα μας προϊόντα για την περιποίηση των μαλλιών μπορείς πάντα να τα βρεις online στο updo.gr.\nExtra Tip: Μην ξεχνάς πως ένα μερίδιο ευθύνης για την καλή ή κακή κατάσταση των μαλλιών σoυ φέρουν και οι στυλιστικές σου συνήθειες. Μείωσε λοιπόν λίγο τη χρήση της πρέσας σου και όταν τη χρησιμοποιείς μην ξεπερνάς τους 180 βαθμούς.\nΠεριμένουμε στα σχόλια να διαβάσουμε τη δική σου ιστορία μαλλιών. Είναι τα μαλλιά σου βαμμένα ή όχι και αν ναι, σε τι χρώμα; Είναι μακριά ή κοντά; Ποιες πιστεύεις πως είναι οι μεγαλύτερες ανάγκες τους;\n← Empties – Σεπτέμβριος 2016!\nMoisturizing Plus Cream by Frezyderm aka What your Skin needs after 30! →